cyanic-selkie/wikianc huggingface dataset:
സുസ്ഥിര വികസന ലക്ഷ്യങ്ങളും കർണാടകയും
അവലംബം
വർഗ്ഗം:സുസ്ഥിര വികസന ലക്ഷ്യങ്ങൾ
വോൺ
'കൊറിയൻ പീപ്പിൾസ് വോൺ' നോർത്ത് കൊറിയയുടെ ഔദ്യോഗികമായ  കറൻസി ആണ്. വോൺ പുറത്തിറക്കുന്നത് Central Bank of the Democratic People's Republic of Korea  ആണ്.
മേരി പിയേഴ്സ്
ഒരു മുൻ ഫ്രഞ്ച്-വനിതാ ടെന്നീസ് താരമാണ് മേരി പിയേഴ്സ്.കാനഡയിലാണ് ജനിച്ചതെങ്കിലും കനേഡിയൻ,ഫ്രഞ്ച്,അമേരിക്കൻ പൗരത്വങ്ങളുള്ള അവർ ടീമിനങ്ങളിലും ഒളിമ്പിക്സിലും ഫ്രാൻസിനെയാണ് പ്രതിനിധീകരിച്ചിട്ടുള്ളത്.
അവലംബം
വർഗ്ഗം:വനിതാ ടെന്നീസ് കളിക്കാർ വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ വർഗ്ഗം:1975-ൽ ജനിച്ചവർ
കരൺ സിംഗ്
കരൺ സിംഗ് (ജനനം: മാർച്ച് 9, 1931) ഒരു ഇന്ത്യൻ രാഷ്ട്രീയ വ്യക്തിത്വവും മനുഷ്യസ്‌നേഹിയും സർവ്വോപരി ഒരു കവിയുമാണ്. ഡോഗ്ര രാജവംശത്തിൽപ്പെട്ട അദ്ദേഹം മഹാരാജാ ഹരി സിങ്ങിന്റെ പുത്രനാണ്. ദേശീയ തലസ്ഥാന പ്രദേശമായ ദില്ലിയെ പ്രതിനിധീകരിച്ച് രാജ്യസഭയിലെ അംഗമായിരുന്നു അദ്ദേഹം. ഇന്ത്യൻ നാഷണൽ കോൺഗ്രസ് പാർട്ടിയിലെ മുതിർന്ന അംഗമായ അദ്ദേഹം ജമ്മു കശ്മീർ പ്രസിഡന്റ് (Sadr-i-Riyasat) ഗവർണർ എന്നീ സ്ഥാനങ്ങളിൽ തുടർച്ചയായി സേവനമനുഷ്ഠിച്ചിരുന്നു. മുൻ നാട്ടുരാജ്യമായിരുന്ന ജമ്മു കശ്മീരിലെ അവസാന ഭരണാധികാരിയായിരുന്ന മഹാരാജാ ഹരി സിങ്ങിന്റെ മകനാണ് കരൺ സിംഗ്.
തേൾ ഈച്ചകൾ
മെക്കോപ്ടെറ (Mecoptera-Panorpetta) പ്രാണിഗോത്രത്തിൽപ്പെടുന്ന ചെറു പ്രാണികളാണ് തേൾ ഈച്ചകൾ ശാസ്ത്രനാമം: പനോർപ്പ കമ്യുണിസ് (Panorpa communis).
രൂപവിവരണം
300 -ഓളം സ്പീഷീസുണ്ട്. ഭൂമുഖത്തെല്ലായിടങ്ങളിലും തേൾ ഈച്ചകൾ കാണപ്പെടുന്നുണ്ടെങ്കിലും ഇവയ്ക്ക് പ്രത്യേക സാമ്പത്തിക പ്രാധാന്യമൊന്നും തന്നെയില്ല. തണലും ഈർപ്പവുമുള്ള പ്രദേശങ്ങളിലാണ് തേൾ ഈച്ചകൾ കാണപ്പെടുന്നത്. ഇന്ത്യയിൽ ഖാസികുന്നുകളിലും ഹിമാലയത്തിന്റെ കിഴക്കൻ പ്രദേശങ്ങളിലും തേൾ ഈച്ചകളുടെ ഒന്നുരണ്ട് സ്പീഷീസിനെ കണ്ടെത്തിയിട്ടുണ്ട്. ആൺപ്രാണിയുടെ ഉദരാഗ്രത്തിൽ മുകളിലേക്കു വളഞ്ഞ് തേളുകളുടെ ദംശനാവയവം പോലെയുള്ള അവയവങ്ങൾ കാണപ്പെടുന്നതിനാലാണ് ഇവയ്ക്ക് തേൾ ഈച്ചകൾ എന്നു പേരു ലഭിച്ചത്.
പ്രത്യേകതകൾ
ചെറുതും സാമാന്യം വലിപ്പമുള്ളതുമായ തേൾ ഈച്ചകളുണ്ട്. ഇവയിൽ ചിറകുകളുള്ളവയും ചിറകുകൾ ഇല്ലാത്തവയും ഉൾപ്പെടും. ധാരാളം ഖണ്ഡങ്ങളോടുകൂടിയ നീണ്ട ശൃംഗികകളും നീണ്ടുമെലിഞ്ഞ കാലുകളുമാണ് ഇവയുടെ സവിശേഷത. ഇവയുടെ ശിരസ്സിന്റെ മുൻഭാഗം വളർന്ന് അസാധാരണമാംവിധം മുമ്പോട്ടു തളളിനിൽക്കുന്നു. നീണ്ടു പരന്ന മോന്തയായി രൂപാന്തരപ്പെട്ടിരിക്കുന്ന മാക്സിലകളും ലേബിയവുമാണ് മറ്റൊരു പ്രത്യേകത. മോന്തയുടെ അഗ്രഭാഗത്തായാണ് ചർവണമുഖാംഗങ്ങൾ സ്ഥിതിചെയ്യുന്നത്. തലയുടെ മുൻഭാഗത്തുനിന്ന് ചുണ്ടുപോലെ താഴേക്കു വളഞ്ഞിരിക്കുന്ന ഭാഗത്തിന്റെ അറ്റത്ത് ചവയ്ക്കുന്നതിനുപകരിക്കുന്ന വദനഭാഗങ്ങൾ സ്ഥിതിചെയ്യുന്നു. തേൾ ഈച്ചകളുടെ കറുത്തപൊട്ടുകളും അടയാളങ്ങളുമുള്ള ചിറകുകൾ ആകർഷകമാണ്. പ്രാണി സഞ്ചരിക്കുമ്പോൾ ഉദരാഗ്രം മുകളിലേക്കു വളഞ്ഞിരിക്കും. ഉദരാഗ്രത്തിൽ നീണ്ടു കൂർത്തു വളഞ്ഞ ഒരു ജോഡി കൊടിലുകൾപോലെയുള്ള അവയവങ്ങൾ ഉണ്ട്. രണ്ട് വലിയ സംയുക്ത നേത്രങ്ങളും മൂന്ന് നേത്രകങ്ങളുമാണ് തേൾ ഈച്ചകളുടെ മറ്റൊരു പ്രത്യേകത. തേൾ ഈച്ചയുടെ ലാർവ കാറ്റർപില്ലറുകൾക്കു സമാനമാണ്.
പ്രജനനം
തേൾ ഈച്ചകൾ തറയിലാണ് മുട്ടയിടുന്നത്. മാളങ്ങളിൽ കഴിഞ്ഞുകൂടുന്ന ലാർവയും പ്രായപൂർത്തിയെത്തിയ തേൾ ഈച്ചകളും ജന്തുക്കളുടെയും പ്രാണികളുടെയും ജൈവാവശിഷ്ടങ്ങൾ ഭക്ഷിക്കുന്നു. ചിലയിനം തേൾ ഈച്ചകൾ നീളം കൂടിയ കാലുകളുടെ സഹായത്താൽ പ്രതലങ്ങളിൽ തുങ്ങിക്കിടക്കുന്നതിനാൽ ഹാങ്ങിങ് ഫ്ളൈസ് എന്ന് അറിയപ്പെടുന്നു.
രഘു ദീക്ഷിത്
രഘു ദീക്ഷിത് ഭാരതീയനായ  ഒരു സംഗീതകാരനാണ്. അദ്ദേഹം ഗാനരചയിതാവ്, സംഗീത സംവിധായകൻ, നിർമാതാവ്, ഗായകൻ, ഗിറ്റാറിസ്റ്റ് എന്നീ നിലകളിൽ പ്രവർത്തിക്കുന്നു. തുടക്കത്തിൽ അന്തരാഗ്നി എന്നൊരു ബാൻഡിൽ പ്രവര്ത്തിച്ചിരുന്ന അദ്ദേഹം 2005ൽ രഘു ദീക്ഷിത് പ്രൊജക്റ്റ്  എന്ന പേരില് ഒരു ബാൻഡ് സ്ഥാപിച്ചു.
പിഗ്മെന്റ് ഡിസ്പേഴ്സൻ സിൻഡ്രോം
കണ്ണിനെ ബാധിക്കുന്ന ഒരു തകരാറാണ് പിഗ്മെന്റ് ഡിസ്പേഴ്സൻ സിൻഡ്രോം (പിഡിഎസ്). ഇത്, പിഗ്മെന്ററി ഗ്ലോക്കോമ എന്നറിയപ്പെടുന്ന ഗ്ലോക്കോമയ്ക്ക് കാരണമാകാം. ഐറിസിന്റെ പിന്നിൽ നിന്നും പിഗ്മന്റ് കോശങ്ങൾ വേർപെട്ട് അക്വസ് ഹ്യൂമറിൽ ഒഴുകി നടക്കുന്നതിന്റെ ഫലമായാണ് ഇത് സംഭവിിക്കുന്നത്. കാലക്രമേണ, ഈ പിഗ്മെന്റ് കോശങ്ങൾ മുൻ‌ അറയിൽ അടിഞ്ഞുകൂടുന്നു. അത് ട്രാബെക്കുലർ മെഷ് വർക്ക് തടസ്സപ്പെടുത്താൻ തുടങ്ങുന്നു, ഇത് അക്വസ് ഹ്യൂമറിന്റെ ഒഴുക്ക് തടയുകയും അതിനുള്ളിലെ മർദ്ദം വർദ്ധിപ്പിക്കുകയും ചെയ്യും. ഇൻട്രാക്യുലർ മർദ്ദം ചില സമയങ്ങളിൽ വർദ്ധിക്കുകയും പിന്നീട് സാധാരണ നിലയിലേക്ക് മടങ്ങുകയും ചെയ്യും. മർദ്ദം വലുതാകുമ്പോൾ ഒപ്റ്റിക് നാഡിക്ക് കേടുപാടുകൾ വരാം. ഇതിനെ പിഗ്മെന്ററി ഗ്ലോക്കോമ എന്ന് വിളിക്കുന്നു. എല്ലാത്തരം ഗ്ലോക്കോമയിലെയും പോലെ, ഒപ്റ്റിക് നാഡി നാരുകൾക്ക് കേടുപാടുകൾ സംഭവിക്കുമ്പോൾ, സംഭവിക്കുന്ന കാഴ്ച നഷ്ടം മാറ്റാനാവാത്തതാണ്.
രോഗനിർണയം
സ്വഭാവ സവിശേഷതകളുള്ള ലിറ്റ് ലാമ്പും ഗോണിയോസ്കോപ്പിയും ഉപയോഗിച്ചാണ് പിഗ്മെന്റ് ഡിസ്പ്രെഷൻ സിൻഡ്രോം നിർണയിക്കുന്നത്.
മാനേജ്മെന്റ്
പിഗ്മെന്ററി ഗ്ലോക്കോമ ലളിതമായ ശസ്ത്രക്രിയകളിലൂടെ ചികിത്സിക്കാം. നേരത്തേ കണ്ടെത്തുകയാണെങ്കിൽ ഗ്ലോക്കോമയുടെ സാധ്യത വളരെ കുറയുന്നു. കണ്ണുകളിൽ ഇൻട്രാക്യുലർ മർദ്ദം കുറയ്ക്കുന്നതിന് ലേസർ ഇറിഡോടോമി കൂടുതൽ ഫലപ്രദമാകുമെന്നതിന് തെളിവുകളുണ്ട്.
ബാഹ്യ ലിങ്കുകൾ
വർഗ്ഗം:കണ്ണിന്റെ നിറം വർഗ്ഗം:നേത്രവൈകല്യങ്ങൾ
വന്നി
മുള്ളുകളുള്ള ഇടത്തരം വലിപ്പം വയ്ക്കുന്ന ഒരു നിത്യഹരിതവൃക്ഷമാണ് വന്നി. . മറ്റു ഫാബേസീ സ്പീഷീസിലെ സസ്യങ്ങളെപ്പോലെ മണ്ണിൽ നൈട്രജൻ ഉണ്ടാവാൻ സഹായിക്കുന്ന വന്നി, അക്കാരണം കൊണ്ടുതന്നെ വരണ്ട കാലാവസ്ഥയുള്ള രാജസ്ഥാൻ മുതലായ വടക്കുപടിഞ്ഞാറൻ സംസ്ഥാനങ്ങളിൽ കാർഷികമായി വളരെ പ്രധാനപ്പെട്ട ഒരു മരമാണ്. 6.5 മീറ്റർ വരെ ഉയരം വയ്ക്കും. (കൊടുമുടി മകുടേശ്വരക്ഷേത്രത്തിലെ വന്നി ഒരു അപൂർവ്വകാഴ്ചയാണ്) വരൾച്ചയെ നേരിടാനുള്ള ഈ മരത്തിന്റെ കഴിവുമൂലം സൗദി അറേബിയയിൽ 2000 ഹെക്ടറോളം സ്ഥലത്ത് ഇത്പിടിപ്പിച്ചിട്ടുണ്ട്. കുരു ഭക്ഷ്യയോഗ്യമാണ്. ഇല നല്ല കാലിത്തീറ്റയാണ്. തടി നല്ല വിറക് നൽകുന്നു. വനത്തെ പുനരുദ്ധരിക്കാനും മരുവൽക്കരണത്തെ തടയാനുമൊക്കെ യോഗ്യമായ വന്നി മരം പാരിസ്ഥിക പ്രാധാന്യമുള്ള ഒരു മരമാണ്. ലഘുചിത്രം|വന്നി ശാസ്ത്രീയ നാമം Prosopis cineraria കുടുംബം Fabaceae.
പുറത്തേക്കുള്ള കണ്ണികൾ
This tree is the national tree of united arab emirates വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:അറേബ്യൻ ഉപദ്വീപിലെ സസ്യങ്ങൾ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
ഫെറമോൺ കെണി
വലത്ത്‌|ലഘുചിത്രം|[[Chamaesphecia empiformis (Sesiidae) on a red rubber septa pheromone lure]]
ലൈംഗികാകർഷണ വസ്തുവായ ഫെറമോൺ ഉപയോഗിച്ച് ആൺപ്രാണികളെ ആകർഷിച്ച് നശിപ്പിച്ച് ചെല്ലികളുടെ പ്രജനനം തടയുക എന്നതാണ് ഈ കെണിയുടെ പ്രവർത്തനരീതി. രാസവസ്തു ആദ്യമായി വികസിപ്പിച്ചെടുത്തത്1986 ൽ അമേരിക്കയിലായിരുന്നു.
നിർമ്മാണം
ഫെറമോൺ പ്രത്യേകം ശേഖരിച്ച് റബ്ബർട്യൂബുകളിലാക്കി പ്രത്യേക കെണികളാക്കി തോട്ടത്തിന്റെ പലഭാഗത്തും വയ്ക്കുന്നു. ഫെറമോൺ ഗന്ധത്തിൽ ആകൃഷ്ടരായി ആൺചെല്ലികൾ കെണിയുടെ അടുത്ത് എത്തുന്നു.കെണിയിലെ സോപ്പുലായനിയിൽ പതിക്കുന്ന ചെല്ലികളെ പിന്നീട് നശിപ്പിക്കുന്നു.ഓരോ നൂറു ചതുരശ്രമീറ്ററിനും ഒരു കെണി വീതമാണ് കണക്ക്.ഇതിന്റെ ആകർഷണശക്തി മൂന്നുമാസം വരെ നീണ്ടു നിൽക്കും.
അവലംബം
വർഗ്ഗം:കെണി
റിഥംബോക്സ്
ഒരു സ്വതന്ത്ര ഓഡിയോ പ്ലയർ സോഫ്റ്റ്‌വെയറാണ് റിഥംബോക്സ്. ജി.സ്ട്രീമർ മീഡിയ ചട്ടക്കൂട് ഉപയോഗിച്ച് പ്രധാനമായും ഗ്നോം പണിയിടത്തിൽ പ്രവർത്തിക്കുന്നതിനു വേണ്ടി നിർമ്മിച്ച റിഥംബോക്സ്, സൊളാരിസ്, ബി.എസ്.ഡി. മുതലായവയിലും പ്രവർത്തിക്കും. ഇമ്പോർട്ടിങ്ങ്, ഗ്യാപ്‌ലെസ് പ്ലേബാക്ക്, ലിറീക്സ് ഡിസ്പ്ലേ, കവർ ആർട്ട് ഡിസ്പ്ലേ, ആഡിയോ സി.ഡി. ബേണിങ്ങ്, ലാസ്റ്റ് എഫ്.എം. പിന്തുണ മുതലായവ റിഥംബോക്സിന്റെ ചില പ്രത്യേകതകളാണ്.
റിഥംബോക്സ് ഗ്നോമിന് കീഴിൽ നന്നായി പ്രവർത്തിക്കാൻ രൂപകൽപ്പന ചെയ്തിട്ടുള്ളതാണ്, എന്നാൽ മറ്റ് ഡെസ്ക്ടോപ്പ് പരിതസ്ഥിതികളിൽ പ്രവർത്തിക്കാൻ കഴിയും. ഇത് വളരെ സ്കെയിലബിൾ ആണ്, പതിനായിരക്കണക്കിന് പാട്ടുകളുള്ള ലൈബ്രറികൾ എളുപ്പത്തിൽ കൈകാര്യം ചെയ്യാൻ കഴിയും. യൂണിക്കോഡിന് പൂർണ്ണ പിന്തുണ നൽകുന്നു, വേഗതയേറിയതും എന്നാൽ ശക്തവുമായ ടാഗ് എഡിറ്റിംഗ്, വൈവിധ്യമാർന്ന പ്ലഗ്-ഇന്നുകൾ എന്നിവയുൾപ്പെടെ ഒരു പൂർണ്ണ ഫീച്ചർ സെറ്റ് ഇത് നൽകുന്നു.
ഫെഡോറ, വെർഷൻ 12.04 എൽ‌ടിഎസ് മുതലുള്ള ഉബുണ്ടു,, ലിനക്സ് മിന്റ് പതിപ്പ് 18.1 എന്നിവയുൾപ്പെടെ നിരവധി ലിനക്സ് വിതരണങ്ങളിൽ ഡിഫോൾട്ട് ഓഡിയോ പ്ലെയറാണ് റിഥംബോക്സ്.
സവിശേഷതകൾ
റിഥംബോക്സ്, ഇനിപ്പറയുന്നവ ഉൾപ്പെടെ നിരവധി സവിശേഷതകൾ വാഗ്ദാനം ചെയ്യുന്നു:
മ്യൂസിക് പ്ലേബാക്ക്
വിവിധ ഡിജിറ്റൽ സംഗീത ഉറവിടങ്ങളിൽ നിന്നുള്ള പ്ലേബാക്ക് പിന്തുണയ്ക്കുന്നു. കമ്പ്യൂട്ടറിൽ ('ലൈബ്രറി') ഫയലുകളായി പ്രാദേശികമായി സംഭരിച്ചിരിക്കുന്ന സംഗീതമാണ് ഏറ്റവും സാധാരണമായ പ്ലേബാക്ക്. സ്ട്രീം ചെയ്ത ഇന്റർനെറ്റ് റേഡിയോയും പോഡ്‌കാസ്റ്റുകളും പ്ലേ ചെയ്യുന്നതിനെ റിഥംബോക്സ് പിന്തുണയ്ക്കുന്നു. റീപ്ലേഗേയിൻ(ReplayGain)സ്റ്റാൻഡേർഡും പിന്തുണയ്ക്കുന്നു. ലൈബ്രറിയിൽ സംഗീതം തിരയുന്നതിനെയും റിഥംബോക്സ് പിന്തുണയ്ക്കുന്നു.
സംഗീതം ഗ്രൂപ്പുചെയ്യാനും ഓർഡർ ചെയ്യാനും പ്ലേലിസ്റ്റുകൾ സൃഷ്‌ടിച്ചേക്കാം. ഉപയോക്താക്കൾക്ക് 'സ്‌മാർട്ട് പ്ലേലിസ്റ്റുകൾ' സൃഷ്‌ടിക്കാം, അവ യാന്ത്രികമായി അപ്‌ഡേറ്റ് ചെയ്യും (ഒരു ഡാറ്റാബേസ് അന്വേഷണം പോലെ) ട്രാക്കുകളുടെ അനിയന്ത്രിതമായ ലിസ്‌റ്റിന് പകരം തിരഞ്ഞെടുക്കുന്ന മാനദണ്ഡത്തിന് അനുസരിച്ച് ഇഷ്‌ടാനുസൃതമാക്കി മാറ്റാം. സംഗീതം ഷഫിൾ (റാൻഡം) മോഡിലോ റിപ്പീറ്റ് മോഡിലോ തിരികെ പ്ലേ ചെയ്യാം.
ട്രാക്ക് റേറ്റിംഗുകളെ പിന്തുണയ്ക്കുകയും ഉയർന്ന റേറ്റിംഗ് ഉള്ള ട്രാക്കുകൾ കൂടുതൽ തവണ പ്ലേ ചെയ്യാൻ ഷഫിൾ മോഡ് അൽഗോരിതം ഉപയോഗിക്കുകയും ചെയ്യുന്നു.
അവലംബം
വർഗ്ഗം:സ്വതന്ത്ര ഓഡിയോ സോഫ്റ്റ്‌വെയറുകൾ വർഗ്ഗം:ഗ്നോം സഞ്ചയം‎
മക്ക വിജയം
മക്കയിൽ നിന്ന് മദീനയിലേക്ക് ഹിജ്റ ചെയ്യേണ്ടി വന്ന പ്രവാചകൻ മുഹമ്മദ്‌ മുസ്‌ലിങ്ങളുടെ വിശുദ്ധ ആരാധനാ കേന്ദ്രമായ കഅബ സ്ഥിതിചെയ്യുന്ന മക്കയിലേക്ക് മുസ്‌ലിങ്ങൾക്കൊപ്പം തിരികെ എത്തി കീഴടക്കിയ സംഭവമാണ് മക്ക വിജയം എന്നറിയപ്പെടുന്നത്. മക്കയിലെ അധികാരികളായ ഖുറൈശികൾ യുദ്ധത്തിന് കോപ്പ് കൂട്ടും എന്ന സാധ്യത മുന്നിൽ കണ്ട് പ്രതിരോധ നടപടികളുമായാണ് എത്തിയതെങ്കിലും യുദ്ധം ഉണ്ടായില്ല. ഖുറൈശികൾ കീഴടങ്ങാൻ ധാരണയായതിനാൽ യുദ്ധ രഹിതമായി മക്ക മുസ്ലിങ്ങൾക്ക്‌ കീഴൊതുങ്ങി. മുസ്ലിങ്ങളോട് യുദ്ധത്തിലായിരുന്ന മക്കയിലെ ഖുറൈഷ് ഗോത്രത്തിലെ എല്ലാവർക്കും മാപ്പ് നൽകപ്പെട്ടു.
പശ്ചാത്തലം
പ്രവാചകൻ മുഹമ്മദും ഖുറൈഷികളും തമ്മിൽ ഉണ്ടായിരുന്ന ഹുദൈബിയാ കരാർ മൂന്ന് വർഷത്തിന് ശേഷം ഖുറൈഷികളാൽ ലംഘിക്കപ്പെട്ടു. സഖ്യ കക്ഷികളായ ഗോത്രങ്ങളെ ഇരു കക്ഷികളോ കക്ഷികളുടെ സഖ്യ ഗോത്രങ്ങളോ ആക്രമിക്കരുത് എന്ന ഒരു ധാരണ കരാറിൽ ഉണ്ടായിരുന്നു. കരാറിന്റെ മൂന്നാം വർഷം ഖുറൈഷികളുമായി സഖ്യത്തിലുണ്ടായിരുന്ന ബനു ബകർ ഗോത്രം മുസ്‌ലിങ്ങളുടെ സഖ്യ ഗോത്രമായ ബനു ഖുസാഅ ഗോത്രത്തെ ആക്രമിച്ച സംഭവമുണ്ടായി. ഇതിന് ഖുറൈശികളിൽ ചിലരുടെ പിന്തുണയുണ്ടായിരുന്നു. അതോടെ ഹുദൈബിയ കരാർ ലംഘിക്കപ്പെട്ട അവസ്ഥയുണ്ടായി. വിവരം അറിഞ്ഞ പ്രവാചകൻ മുഹമ്മദ്‌ സന്ധി ലംഘിക്കപ്പെട്ടതായി പ്രഖ്യാപിച്ചു. ഒത്തു തീർപ്പിനായി മദീനയിൽ എത്തിയ ഖുറൈഷി നേതാവ് അബൂ സുഫ്യാനോട് മൂന്ന് കാര്യങ്ങൾ മുന്നോട്ട് വെച്ചു.
ആദ്യ രണ്ടു കാര്യങ്ങൾക്കും ഖുറൈശികൾ ഒരുക്കമല്ലായിരുന്നു. എന്നാൽ സന്ധി നിലനിർത്തണം എന്നവർക്ക് ആഗ്രമുണ്ടായിരുന്നു. എന്നാൽ ആദ്യത്തെ രണ്ടു കാര്യങ്ങളിൽ ഒന്ന് തീരുമാനിക്കാതെ സന്ധി നിലനിൽക്കില്ലെന്ന് പ്രവാചകൻ മുഹമ്മദ്‌ അറിയിച്ചു. നിരാശനായ അബു സുഫ്‌യാൻ മക്കയിലേക്ക് തിരിച്ചു. അങ്ങനെ മൂന്ന് വർഷത്തെ സമാധാനത്തിന് ശേഷം മുസ്‌ലിങ്ങൾക്കും ഖുറൈഷികൾക്കും ഇടയിൽ വീണ്ടും യുദ്ധ അന്തരീക്ഷം ഉടലെടുക്കുന്ന അവസ്ഥ സംജാതമായി
മുസ്‌ലിങ്ങളുടെ പടയൊരുക്കം
അബു സുഫ്‌യാൻ പോയ ഉടനെ സൈന്യത്തെ ഒരുക്കാൻ പ്രവാചകൻ നിർദ്ദേശം നൽകി. എന്നാൽ അടുത്ത അനുയായികളോട് പോലും എന്താണ് പദ്ധതി എന്ന് അറിയിച്ചില്ല. 629 നവംബർ 29 ബുധൻ (6 Ramadan, 8 hijra) 10,000 അംഗസംഖ്യ വരുന്ന ഒരു സൈന്യം ഒരുങ്ങി. പ്രവാചകൻ മദീനക്ക് പുറത്ത് കടന്നു. എന്നാൽ അവർ പോയത് മക്കയുടെ എതിർവശത്തേക്കുള്ള മർറുള്ളഹ്‌റാനിലേക്കായിരുന്നു. സേനാനീക്കം ഖുറൈശികൾ അറിഞ്ഞാലും മക്കയെ അല്ല ലക്ഷ്യമിടുന്നത് എന്ന് കരുതാൻ വേണ്ടിയായിരുന്നു.
റമദാൻ പതിനേഴിന് പ്രവാചകൻ മർറുള്ളഹ്‌റാനിൽനിന്നും മദീനയിലേക്കും പിന്നെ പൊടുന്നനെ മക്കയിലേക്കും നീങ്ങി. ദൂഥുവയിലെത്തിയപ്പോൾ പ്രവാചകൻ സൈന്യത്തെ മൂന്നായി വിഭജിച്ചു. ഒരു വിഭാഗത്തെ ഖാലിദുബ്‌നുൽ വലീദിന്റെ നേതൃത്വത്തിൽ മക്കയുടെ താഴ്ഭാഗത്തുകൂടി അകത്തു പ്രവേശിക്കാനും എതിർക്കുന്നവരെയെല്ലാം വകവരുത്തി സ്വഫയിൽ ചെന്നുനിൽക്കാനും ചുമതലപ്പെടുത്തി. മറ്റൊരു വിഭാഗത്തെ സുബൈർ ബിൻ അബ്ബാസിന്റെ നേതൃത്വത്തിൽ മക്കയുടെ മുകൾഭാഗത്തുകൂടി അകത്തുപ്രവേശിക്കാനും താൻ വരുന്നതുവരെ ഹജൂനിൽ സ്ഥാനമുറപ്പിക്കാനും ഏൽപ്പിച്ചു. നിരായുധരായ മൂന്നാമതൊരു വിഭാഗത്തെ അബൂഉബൈദയുടെ നേതൃത്വത്തിൽ മക്കയുടെ താഴ്‌വരയിലൂടെ അകത്തുകടക്കാൻ പറഞ്ഞയച്ചു. മൂന്നു വിഭാഗങ്ങളും തങ്ങളുടെ ലക്ഷ്യത്തിലേക്കു കുതിച്ചു. ആയുധം പ്രയോഗിക്കരുതെന്നും തങ്ങൾക്കെതിരെ തിരിയുന്നവരോടല്ലാതെ യുദ്ധം ചെയ്യരുതെന്നും പ്രവാചകൻ പ്രത്യേകം നിർദ്ദേശിച്ചിരുന്നു.
വർഗ്ഗം:സംഭവങ്ങൾ വർഗ്ഗം:മുഹമ്മദ് വർഗ്ഗം:അപൂർണ്ണ ലേഖനങ്ങൾ
ഫു ഹിൻ റോംഗ് ക്ള ദേശീയോദ്യാനം
ഫു ഹിൻ റോംഗ് ക്ള ദേശീയോദ്യാനം  തായ്ലന്റിലെ ലോയി, ഫിത്സാനുലോക്ക്, ഫെത്ചബുൺ എന്നീ പ്രവിശ്യകളിൽ ഈ ദേശീയോദ്യാനം  സ്ഥിതിചെയ്യുന്നു. സംരക്ഷിത പ്രദേശം ലാവോസ് അതിർത്തിയോട് ചേർന്ന് ലുവാംഗ് പ്രബാൻഗ് റേഞ്ചിലെ വനമുള്ള മലനിരകളിലാണ് സ്ഥിതിചെയ്യുന്നത്. ലുവാംഗ് പ്രബങ്ങ് മൊണ്ടെയ്ൻ മഴക്കാടുകളിൽ ഇകോറീജിയനും കാണപ്പെടുന്നു. തായ്വാൻ കമ്യൂണിസ്റ്റ് യുദ്ധത്തിൽ തായ് മാവോയിസ്റ്റുകളുടെ നീണ്ട പോരാട്ടത്തിന്റെ അടിസ്ഥാനപ്രവർത്തനമേഖലയാണ് ഈ പാർക്ക്.
ടോപ്പോഗ്രാഫി
പാർക്കിലെ ഭൂപ്രകൃതം പൊതുവെ പർവതപ്രദേശങ്ങളാൽ സ്വാധീനിക്കപ്പെട്ടിട്ടുണ്ട്. ഫു താപ്പ് ബോക്ക്, ഫൂ മാൻ ഖാവോ എന്നും അറിയപ്പെടുന്നു. ഫെറ്റ്ചബുൺ റേഞ്ചിലെ ഏറ്റവും ഉയർന്ന പർവ്വതം പാർക്കിൽ സ്ഥിതിചെയ്യുന്നു. പാർക്കിന്റെ വടക്കേഭാഗം ലയോസുമായി അതിർത്തി പങ്കിടുന്നു. ഈ പാർക്കിന്റെ തെക്കൻ ഭാഗം ഫെറ്റ്ചബുൺ പ്രവിശ്യയിൽ. വ്യാപിച്ചിരിക്കുന്നു. ഫു ഫങ് മാ, ഫൂ ലോം ലോ, ഫു ഹിൻ റോംഗ് ക്ള  എന്നീ മലനിരകളും ഉൾപ്പെടുന്നു. രണ്ടാമത്തെ ഉയരം കൂടിയ ഫു ലോംലോയുടെ ഉയരം 1,664 മീറ്ററാണ്. പാർക്ക് മുയീറ്റ് ഡോൺ,ലുവാംഗ് യായ് എന്നീ നദികളുടെ ഉറവിടങ്ങൾ ആണ്.
ചരിത്രം
1968 - 1982 വരെ ഫു ഹിൻ റോംഗ് ക്ള അല്ലെങ്കിൽ ഫുറൊൻക്ള ഒരു നിബിഡ വനമേഖലയും ചുവന്ന പ്രദേശവുമാണ്. കാരണം തായ്ലൻഡിലെ കമ്യൂണിസ്റ്റും സെക്യൂരിറ്റി ഫോഴ്സസും തമ്മിലുള്ള പോരാട്ടപ്രദേശമാണിത്. പോരാട്ടത്തിന്റെ അവസാനത്തിൽ, സുരക്ഷാ സേന ഒരു താൽക്കാലിക നയം പ്രഖ്യാപിച്ചതിനാൽ യാതൊരു വിജയിയും ഉണ്ടായിരുന്നില്ല. കാടിനുള്ളിൽ നിന്ന് രക്ഷപ്പെട്ട വിദ്യാർത്ഥികൾക്കും നഗരവാസിൾക്കും രാജ്യം വികസിപ്പിച്ചെടുക്കാൻ ഒരു അവസരം നൽകുകയും ചെയ്തു.
കാലാവസ്ഥ
സാധാരണയായി വർഷം മുഴുവനും തണുപ്പുള്ള ഈ പാർക്കിലെ താപനില 25 ഡിഗ്രി സെൽഷ്യസാണ്. താപനില ഇടയ്ക്കിടെ താഴേയ്ക്കിറങ്ങുന്നു. ഫ്രീസിങ്ങ് വരെ താഴുന്നു.
ഫോറസ്റ്റ്
പാർക്ക് മിശ്രിതമായ ഇലപൊഴിയും ഡൈപ്റ്റെറോകാർപ്പ്, ഹിൽ നിത്യഹരിത വനവും പൈൻ വനങ്ങളും ചേർന്നതാണ്.
=== ഡ്രൈ ഡിപ്റ്റെറോകാർപ്പ് ഫോറസ്റ്റ് === മേകോങ് ഡ്രൈ ഫോറസ്റ്റ് ഇകോറീജിയൻ ആവാസ വ്യവസ്ഥയുടെ സവിശേഷത മൊസൈക് ഹാബിറ്ററ്റ് ആണ്. പ്രധാന വനം ഇലപൊഴിയും വനവും സെമി-നിത്യഹരിത വനവുമാണ്. ഉയർന്ന ഫലഭൂയിഷ്ഠമായ മണ്ണിൽ ഇലപൊഴിയും വനങ്ങളും അർദ്ധ നിത്യഹരിത വനങ്ങളും വളരുന്നു. വനവിസ്തൃതിയുടെ വളരെ വലിയ അളവിലുള്ള വൈവിധ്യവും വൈവിധ്യവത്കരിക്കാനുള്ള കാരണങ്ങളിലൊന്നാണ് വന്യതയുടെ ഈ മൊസൈക്. വൈവിധ്യമാർന്ന വനങ്ങൾ പ്രധാന വിഭവ മേഖലകളായി പ്രവർത്തിക്കുന്നു. ധാരാളം വന്യജീവികളും ഇവിടെ കാണുന്നു.
===ഹിൽ നിത്യഹരിത വനം === ഹിൽ നിത്യഹരിത വനം ഉഷ്ണമേഖല നിത്യഹരിത വനത്തേക്കാൾ കുറവാണ്. ഇത്തരത്തിലുള്ള വനവും വർഷം മുഴുവനും പച്ചയായി കാണപ്പെടുന്നു. സമുദ്രനിരപ്പിൽ നിന്നും ഉയർന്ന് കാണപ്പെടുന്നതിനാൽ ഇവിടെ പൂർണ്ണമായും തണുത്ത കാലാവസ്ഥയാണ് അനുഭവപ്പെടുന്നത്.
പൈൻ മരങ്ങൾ പ്രധാനമായും കുറ്റിച്ചെടികളുമായി ചേർന്ന് വളരുന്നു. കാട്ടുറോസുകൾ, വയലറ്റ്സ്, ലൈലാക്കുകൾ മുതലായ ഓർക്കിഡുകളും മറ്റു ഉഷ്ണമേഖലാ സസ്യങ്ങളുമാണ് കാടുകളിൽ കൂടുതലും കാണപ്പെടുന്നത്. മോസും ഓർക്കിഡും പോലെയുള്ള വലിയ മരങ്ങളിൽ വളരുന്നവയും ചെറിയ ചെടികളുമുണ്ട്.
അനിമൽ സ്പീഷീസ്
ഇപ്പോൾ ദേശീയ വനമേഖലയിൽ മനുഷ്യർ  താമസമാക്കുന്നതിനാൽ വന്യജീവികളൊന്നും തന്നെ കാണപ്പെടുന്നില്ല. എന്നാൽ ദേശീയ പാർക്കിൽ പക്ഷികൾ കാണപ്പെടുന്നു.
പാറ ഘടനകൾ
ലാൻ ഹിൻ തേക്ക് ഉൾക്കൊള്ളുന്ന പാർക്കിൽ പ്രകൃതിദത്ത പാറ കൊണ്ട് മൂടപ്പെട്ടിരിക്കുന്നു. ഓർക്കിഡുകൾ, ആൽഗകൾ, മോസ്, ലൈക്കനുകൾ സീസണൽ പൂക്കൾ.എന്നിവയും ഉൾപ്പെടുന്നു.
മനുഷ്യ സാന്നിദ്ധ്യം
വനം വളരെ അധികം നശിച്ചു. വളരെ അധികം വന്യജീവികൾ കൊല്ലപ്പെടുകയോ സംരക്ഷിക്കപ്പെടുകയോ ചെയ്തിരുന്നു. തായ് ഭരണകൂടവും കമ്യൂണിസ്റ്റും തമ്മിലായിരുന്നു ഇവിടെ യുദ്ധം നടന്നിരുന്നത്..
ബാഹ്യ ലിങ്കുകൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
മിന്ദനാവോ
thumb|200px|right|ഫിലിപ്പീൻസിന്റെ ഭൂപടത്തിൽ മിന്ദനാവോ ഫിലിപ്പീൻസിലെ രണ്ടാമത്തെ വലിയ ദ്വീപാണ് മിന്ദനാവോ. ഏറ്റവും തെക്കേയറ്റത്തെ ദ്വീപുകളെ മൊത്തത്തിൽ മിന്ദനാവോ ദ്വീപുകൾ എന്നറിയപ്പെടുന്നു. ലുസോൺ, വിസയാസ് എന്നിവക്കു പുറമേ ഫിലിപ്പിൻസിന്റെ ഭാഗമായ മൂന്നാമത്തെ ദ്വീപസമൂഹത്തിന്റെ പേരു കൂടിയാണിത്. മിന്ദനാവോ ദ്വീപും അതിനു സമീപമുള്ള ചെറുദ്വീപുകളും ചേർന്നതാണ് ഈ ദ്വീപസമൂഹം. മിന്ദനാവോയിലെ ഏറ്റവും വലിയ പട്ടണം ദവാവോ ആണ്. 2010-ലെ കാനേഷുമാരിക്കണക്കനുസരിച്ച് മിന്ദനാവോയിലെ 21,968,174 ജനസംഖ്യയിൽ 10 ശതമാനം മുസ്‌ലിംകളാണ്.
ഫിലിപ്പീൻ ദ്വീപുകളിൽ ഇസ്‌ലാമിന്റെ ഏറ്റവും ശക്തമായ സാന്നിദ്ധ്യമുള്ളത് മിന്ദനാവോയിലാണ്. വ്യാപകമായ ദാരിദ്ര്യവും മതപരമായ ഭിന്നതകളും മൂലം, വിവിധങ്ങളായ സംഘർഷങ്ങളുടെ പല മേഖലകൾ ഇവിടെ നിലനിൽക്കുന്നു. ഒരു കമ്മ്യൂണിസ്റ്റ് സായുധസമരവും, മോറോ വിഘടനമുന്നേറ്റവും നിലവിലുണ്ട്.
ചരിത്രം
മിന്ദനാവോ ഒരുകാലത്ത് വിശാലമായ മഗ്വിന്ദനാവോൺസ് മുസ്ലിം സാമ്രാജ്യത്തിന്റെ ഭാഗമായിരുന്നു. പതിനേഴും പതിനെട്ടും നൂറ്റാണ്ടിലെ ഭൂപടങ്ങൾ ഈ വസ്തുത കാണിക്കുന്നു. സ്പെയിൻകാർ ഈ പ്രദേശത്തെ ഇന്നത്തെ ഫിലിപ്പൈൻസിനൊപ്പം കീഴടക്കാൻ ശ്രമിച്ചെങ്കിലും ഒരിക്കലും സാധിച്ചില്ല.
1898ൽ സ്പെയിനിന്റെ പരാജയശേഷം, പാരീസ് ഉടമ്പടിപ്രകാരം തങ്ങളുടെ കീഴിലല്ലാതിരുന്നിട്ടുകൂടി ഈ പ്രദേശത്തെ തങ്ങൾ കീഴടക്കിയ പ്രദേശത്തോടൊപ്പം ചേർത്ത് ഉടമ്പടി ഒപ്പുവച്ചു. തുടർന്നുവന്ന അമേരിക്കക്കാർ മിന്ദനാവോ, സുലു എന്നീ സ്പെയിൻ കീഴടക്കാട്ഠ പ്രദേശങ്ങൾ ഫിലിപ്പൈൻസിന്റെ ഭാഗമാക്കിമാറ്റുകയാണുണ്ടായത്.
10,000 വർഷങ്ങൾക്കുമുമ്പേതന്നെ ഇവിടെ മനുഷ്യവാസമുണ്ടായിരുന്നതിനു തെളിവുണ്ട്. ഇവിടെയുള്ള നിഗ്രിറ്റോ വിഭാഗത്തിൽപ്പെട്ട ജനങ്ങളാണ് ഇവിടത്തെ ആദിവാസികൾ. ഏതാണ്ട് 1500 ബി സി ഇ ഓടെ ആസ്ട്രൊനേഷ്യൻ ജനത ഫിലിപ്പൈൻസ് ആകമാനം വ്യാപിച്ചു. തദ്ദേശീയരായ മലുക്കു ദ്വീപിലെ ജനത ഈ ദ്വീപിനെ മലുക്കു ബസാർ എന്നു വിളിച്ചു. ഫിലിപ്പീൻസിലെ പ്രധാന കൃഷിമേഖലയാണ് ഈ പ്രദേശം. രാജ്യത്തു നിന്ന് കയറ്റുമതി ചെയ്യപ്പെടുന്ന മുന്തിയ പത്തു കൃഷിയുൽപ്പന്നങ്ങളിൽ എട്ടും ഇവിടെ നിന്നാണ്.
നവീനശിലായുഗവും താമ്രയുഗവും
സുബനോൺ ഗോത്രമാണ് മിന്ദനാവോയിൽ നവീനശിലായുഗത്തിൽ അധിവാസം ഉറപ്പിച്ചതെന്നുകരുതുന്നു. ഇത് ഏതാണ്ട് 10,000 ബി സി ഇ ആയിരിക്കും. സംബാവോങ്ക ഡെൽ നോർത്തെ എന്ന പരദേശത്തുനിന്നും ലഭിച്ച ശിലായുധങ്ങൾ ഇതു വെളിവാക്കുന്നു. കക്കകൾ കൊണ്ടുള്ള ആഭരണങ്ങളും മുത്തുകളും സ്വർണ്ണ ആഭരണങ്ങളും മൃതദേഹം മറവുചെയ്യാനുള്ള മിനുക്കിയതോ അല്ലാത്തതോ ആയ ഭരണികൾക്കും ചൈനീസ് പാത്രങ്ങൾക്കും ഒപ്പം ഇവിടത്തെ ഗുഹകളിൽനിന്നും കണ്ടെടുക്കപ്പെട്ടിട്ടുണ്ട്. ഇവിടെ നിന്നും ലഭിച്ച ചൈനീസ് ഉൽപ്പന്നങ്ങൾ പലതും യുവാൻ, മിങ് രാജവംശങ്ങളുടെ കാലത്തേതാണ്. സുബനോൺ ഗോത്രവും ചൈനയുമായി വ്യാപാരം നടന്നതിന്റെ നീണ്ടചരിത്രമുണ്ട്. ഈ ഗോത്രം ഇസ്ലാം മതം പിന്നീട് സ്വീകരിക്കുന്നതിനും മുമ്പാണ് ഈ വ്യാപാരം നടന്നത്.
ഹിന്ദു-ബുദ്ധിസ്റ്റ് കാലഘട്ടം
ഫിലിപ്പൈൻസിന്റെ ക്ലാസ്സിക്ക് കാലഘട്ടമായ സി ഇ 900നു ശേഷമുള്ള കാലത്ത് മിന്ദനാവോയിലെ ജനത ഹിന്ദു-ബുദ്ധ സ്വാധീനത്തിലായിരുന്നു. ഇന്തോനേഷ്യയിൽനിന്നും ബോർണിയോയിൽനിന്നുമാണ് ഈ സ്വാധീനം ഉണ്ടായത്. ഇതിനു സാംസ്കാരികമായ ഒട്ടേറെ തെളിവുകളുണ്ട്. സുലവേസി, ജാവ എന്നിവിടങ്ങളിൽനിന്നുമെത്തിയ ഹിന്ദു-സംസ്കൃത സ്വാധീനമുള്ള കവി,ബേയ്ബെയിൻ തുടങ്ങിയ ലിപികൾ ഇവിടെ പ്രചാരത്തിലായി.
അവലംബം
വർഗ്ഗം:ഫിലിപ്പീൻസിലെ പ്രവിശ്യകൾ വർഗ്ഗം:ഫിലിപ്പീൻസിലെ ദ്വീപുകൾ
ചാഹർ മജ്‌ര, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ചാഹർ മജ്‌ര. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ചാഹർ മജ്‌ര സ്ഥിതിചെയ്യുന്നത്. ചാഹർ മജ്‌ര വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ചാഹർ മജ്‌ര ൽ 84 വീടുകൾ ഉണ്ട്. ആകെ ജനസംഖ്യ 503 ആണ്. ഇതിൽ 273 പുരുഷന്മാരും 230 സ്ത്രീകളും ഉൾപ്പെടുന്നു. ചാഹർ മജ്‌ര ലെ സാക്ഷരതാ നിരക്ക് 70.18 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ചാഹർ മജ്‌ര ലെ 6 വയസ്സിനു താഴെയുള്ള കുട്ടികളുടെ എണ്ണം 53 ആണ്. ഇത് ചാഹർ മജ്‌ര ലെ ആകെ ജനസംഖ്യയുടെ 10.54 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 139 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 130 പുരുഷന്മാരും 9 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 55.4 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ചാഹർ മജ്‌ര ലെ 6 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഡയഫ്രം (ജനന നിയന്ത്രണം)
പാർശ്വഫലങ്ങൾ സാധാരണയായി വളരെ കുറവാണ്. ഉപയോഗം ബാക്ടീരിയ വാഗിനോസിസ്, മൂത്രനാളിയിലെ അണുബാധ എന്നിവയുടെ സാധ്യത വർദ്ധിപ്പിക്കും. 24 മണിക്കൂറിൽ കൂടുതൽ യോനിയിൽ കിടന്നാൽ ടോക്സിക് ഷോക്ക് സിൻഡ്രോം ഉണ്ടാകാം. ഉപയോഗം ലൈംഗികമായി പകരുന്ന അണുബാധകളുടെ സാധ്യത കുറയ്ക്കുമെങ്കിലും, അങ്ങനെ ചെയ്യുന്നത് വളരെ ഫലപ്രദമല്ല. വ്യത്യസ്ത റിം, സ്പ്രിംഗ് ഡിസൈനുകൾ ഉള്ള നിരവധി തരം ഡയഫ്രം ഉണ്ട്. ലാറ്റക്സ്, സിലിക്കൺ അല്ലെങ്കിൽ പ്രകൃതിദത്ത റബ്ബർ എന്നിവയിൽ നിന്ന് അവ നിർമ്മിക്കാം. സെർവിക്സിന് സമീപം ശുക്ലനാശിനികൾ തടഞ്ഞുനിർത്തിക്കൊണ്ട് ഇവ പ്രവർത്തിക്കുന്നു.
ഏകദേശം 1882-ലാണ് ഡയഫ്രം ഉപയോഗത്തിൽ വന്നത്. ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിലാണ് ഇത് ഉൾപ്പെടൂത്തിയിട്ടുള്ളത്.
കാൾ റെയ്നർ
കാൾ റെയ്നർ (ജീവിതകാലം: മാർച്ച് 20, 1922 - ജൂൺ 29, 2020) ഒരു അമേരിക്കൻ നടൻ, സ്റ്റാൻഡ്-അപ്പ് കൊമേഡിയൻ, സംവിധായകൻ, തിരക്കഥാകൃത്ത്, എഴുത്തുകാരൻ എന്നീ നിലകളിൽ പ്രശസ്തനായ വ്യക്തിയായിരുന്നു. അദ്ദേഹത്തിന്റെ കലാജീവിതം ഏഴ് പതിറ്റാണ്ടോളം നീണ്ടുനിന്നു. 11 പ്രൈംടൈം എമ്മി അവാർഡുകൾ, ഒരു ഗ്രാമി അവാർഡ്, അമേരിക്കൻ നർമ്മത്തിനുള്ള മാർക്ക് ട്വെയിൻ പ്രൈസ് എന്നിവയുൾപ്പെടെ നിരവധി പുരസ്കാരങ്ങളും ബഹുമതികളും അദ്ദേഹം നേടിയിട്ടുണ്ട്. 1999-ൽ ടെലിവിഷൻ ഹാൾ ഓഫ് ഫെയിമിൽ അദ്ദേഹത്തെ ഉൾപ്പെടുത്തി.
ആദ്യകാലജീവിതം
1922 മാർച്ച് 20 ന് ന്യൂയോർക്കിലെ ബ്രോങ്ക്‌സിൽ ഇർവിങ്ങിന്റെയും ബെസ്സി റെയ്‌നറിന്റെയും (മുമ്പ്, മത്യാസ്) മകനായി റെയ്‌നർ ജനിച്ചു. അദ്ദേഹം യഹൂദനായിരുന്നു. പിതാവ് ഓസ്ട്രിയയിൽ നിന്നുള്ള ഒരു ഘടികാര നിർമ്മാതാവും, മാതാവ് റൊമാനിയൻ സ്വദേശിയുമായിരുന്നു.
ഷാഹിദ്
സാക്ഷി അല്ലെങ്കിൽ രക്തസാക്ഷി എന്നർത്ഥമുള്ള അറബി വാക്കാണ് ഷഹീദ് അല്ലെങ്കിൽ ഷഹീദ്(شهيد, ഷഹീദ്, ബഹുവചനം: شُهَدَاء ഷുഹദാ). ഇസ്ലാം മതത്തിൽ മതത്തിനു വേണ്ടിയോ, വിശ്വാസം സംരക്ഷിക്കുന്നതിനു വേണ്ടിയോ സ്വജീവൻ ബലിയർപ്പിച്ച വ്യക്തിയെ ഷഹീദ് എന്ന് വിശേഷിപ്പിക്കുന്നു.
സുമയ്യ ബിൻത് ഖയ്യാത് എന്ന സ്വഹാബി വനിതയാണ് ഇസ്ലാം മതം സ്വീകരിച്ചതിന്റെ പേരിൽ ആദ്യമായി രക്തസാക്ഷിത്വം നേടുന്നത്.പ്രവാചകന്റെ ആദ്യകാല അനുജരന്മാരിൽ പ്രധാനികളായിരുന്ന യാസിർ(റ) ഭാര്യയും, അമ്മാറി(റ)ന്റെ മാതാവുമായിരുന്നു അവർ.പ്രവാചകന്റെയും, ഇസ്ലാം മതത്തിന്റെയും ഏറ്റവും പ്രധാന ശത്രു എന്നറിയപ്പെട്ട അബൂജഹലിന്നാലും, കിങ്കാരന്മാരാലുമാണ് മഹതി സുമയ്യ പീഡിപ്പിക്കപ്പെട്ടത്. ഗുഹ്യാവയതിൽ കുന്തം കയറ്റിയാണ് അവർ സുമയ്യയെ കൊന്നു കളഞ്ഞത്.
കൊലക്ക് മുൻപ് തന്നെ നിരവധി പീഡനങ്ങൾക്ക് യാസിറും, സുമയ്യയും വിധേയരാക്കപ്പെട്ടിരുന്നു. ചുട്ടുപഴുത്ത മരുഭൂമിയിൽ ഉച്ച സമയത്ത് കിടത്തി, ഇരുമ്പ് ദണ്ഡ് കൊണ്ട് അടിക്കുക,ഇറുകിയ ലോഹ കവചങ്ങൾ ധരിപ്പിക്കുക എന്നതുടക്കമുള്ള ശിക്ഷകൾ അബൂജഹലും കൂട്ടരും അവർക്ക് മേൽ പ്രയോഗിച്ചു. ഇസ്ലാം മതമുപേക്ഷിക്കാൻ എല്ലാ പ്രയോഗങ്ങളും നടത്തിയെങ്കിലും അല്ലാഹ് ഏകനാകുന്നു എന്ന മന്ത്രം മരണം വരെ അവർ ഉരുവിട്ട് കൊണ്ടിരുന്നു.
വിവിധ തരം ഷഹീദുകൾ
ഹദീസുകൾ പ്രകാരം ഏറ്റവും കുറഞ്ഞത് അഞ്ച് തരം ഷഹീദുകളുണ്ടാകാം. ഉദര അസുഖങ്ങൾ മൂലം മരിച്ചവർ, പ്ലേഗ് ബാധിതരായി മരിച്ചവർ, മുങ്ങിയോ കെട്ടിടത്തിനു മുകളിൽ നിന്ന് വീണോ മരിച്ചവർ, സ്വന്തം വസ്തുവകൾ സംരക്ഷിക്കാൻ ശ്രമിച്ചതിൻ പേരിൽ കൊല്ലപ്പെട്ടവർ എന്നിവരെല്ലാം ഷഹീദുകളാണെന്ന് കാണാം.
അവലംബം
വർഗ്ഗം:മുസ്ലിം രക്തസാക്ഷികൾ
മർഗ ഫൗൾട്ടിച്ച്
മർഗ ഫൗൾട്ടിച്ച് (16 ജൂൺ 1915 - 1 ഫെബ്രുവരി 1998)ഒരു ജർമൻ ഗ്ലാസ് രസതന്ത്രജ്ഞൻ ആയിരുന്നു. 44 വർഷം അവർ ഗ്ലാസും ഗ്ലാസ് സെറാമിക്സും ഉള്ള ഒരു അന്താരാഷ്ട്ര നിർമ്മാണ സ്ഥാപനമായ സ്കോട്ട് എജിയിൽ ജോലി ചെയ്തു. ഈ സമയത്ത് 300 ഓളം ഒപ്റ്റിക്കൽ ഗ്ലാസുകളുടെ നിർമ്മാണത്തിൽ നേരിട്ട് പങ്കാളിയായി.40ഓളം പേറ്റന്റുകൾ അവരുടെ പേരിൽ രജിസ്റ്റർ ചെയ്തു. സ്കോട് എജിയിലെ ആദ്യത്തെ വനിത എക്സിക്യുട്ടീവ് ആയിരുന്നു മർഗ ഫൗൾട്ടിച്ച്.
ജീവിതവും പ്രവർത്തനവും
1915 ൽ ഫാമാസ്തി വികാരിലെ ഒരു കത്തോലിക്ക കുടുംബത്തിൽ ജനിച്ചു. അവൾക്ക് രണ്ട് സഹോദരങ്ങൾ ഉണ്ടായിരുന്നു. 1922-ൽ കുടുംബം ജെനയിലേക്ക് താമസം മാറി. ഫാൾസ്റ്റെച്ച് സെക്കണ്ടറി സ്കൂളിൽ പഠിച്ചു. 1935-ൽ ഹൈസ്കൂൾ പഠനം പൂർത്തിയാക്കിയശേഷം, യൂറോപ്പിലെ ആറ്റിക്കൽ, ടെക്നിക്കൽ സ്പെഷ്യലിറ്റി ഗ്ലാസുകളുടെ പ്രമുഖ നിർമ്മാതാക്കളിൽ ഒരാളായ സ്കോട്ട് എജിയിൽ ബിരുദധാരിയായി പരിശീലനം തുടങ്ങി. ആദ്യകാലങ്ങളിൽ, അവൾ നേർത്ത ചിത്രങ്ങളുടെ നിർമ്മാണത്തിൽ പ്രവർത്തിച്ചു. സൺ ഗ്ലാസ്, ആന്റി റിഫ്ലെയിക് ലെൻസുകൾ, ഗ്ലാസ് ഫെയ്ജേഡ് എന്നിവയുടെ നിർമ്മാണത്തിൽ ഉപയോഗിച്ചിരിക്കുന്ന അടിസ്ഥാന ഗവേഷണങ്ങളിൽ നിന്നുള്ള കണ്ടെത്തലുകൾ ഇപ്പോഴും ഉപയോഗിക്കാറുണ്ട്.
അവലംബം
വർഗ്ഗം:ജർമ്മൻ രസതന്ത്രജ്ഞർ
പ്രോസ്‌വെറ്റ പബ്ലിഷിങ് ഹൗസ്
നിലവിൽ
ഇന്ന് രൂപം കൊണ്ട സമയത്തിൽ നിന്നും വ്യത്യസ്തമായി രണ്ടു വയസു മുതൽ ആറു വയസുവരെ ഉള്ള കുട്ടികൾക്കായി ചിത്രകഥ പുസ്തകങ്ങളും നിരവധി സയൻസ്, സാങ്കല്പിക കഥ പുസ്തകങ്ങളും പ്രസിദ്ധീകരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ബൾഗേറിയയിലെ പുസ്തക പ്രസിദ്ധീകരണ കമ്പനികൾ
ഗ്ലോബൽ ഗോൾസ് വീക്ക്
ഐക്യരാഷ്ട്രസഭയുടെ സുസ്ഥിരവികസന ലക്ഷ്യങ്ങളിൽ പങ്കാളികളാവുന്ന 160-ലധികം രാജ്യങ്ങളുടെയും സംഘടനകളുടെയും പങ്കാളികളുടെ സംയുക്ത സമ്മേളനമാണ് ഗ്ലോബൽ ഗോൾസ് വീക്ക്. ഇത് കമ്മ്യൂണിറ്റികളെ ഒരുമിച്ച് കൊണ്ടുവരുന്നതിനു വേണ്ടിയുള്ളതാണ്. ഈ സമ്മേളനം  സുസ്ഥിര വികസന ലക്ഷ്യങ്ങൾ (SDGs) പ്രാപ്തമാക്കാനുള്ള  സൂപ്പർചാർജ് സൊല്യൂഷനുകൾക്കായി എല്ലാ വർഷവും സെപ്റ്റംബറിൽ ഒത്തുചേരും. യുണൈറ്റഡ് നേഷൻസ് ഫൗണ്ടേഷൻ, പ്രോജക്ട് എവരിവൺ, യുണൈറ്റഡ് നേഷൻസ് ഡെവലപ്‌മെന്റ് പ്രോഗ്രാം (യുഎൻഡിപി) എന്നിവർ ചേർന്നാണ്  ഇത് സ്ഥാപിച്ചത്. ന്യൂയോർക്കിൽ നടക്കുന്ന ഐക്യരാഷ്ട്ര സഭാ യോഗത്തിൽ  "ഉന്നതതല വാരത്തോട്" അനുബന്ധിച്ചാണ് ഇത് നടത്തുന്നത്. മുഖ്യ വേദിയായ ന്യൂയോർക്കിലും ലോകമെമ്പാടും ഓൺലൈനിലും നടക്കുന്ന ഉച്ചകോടികൾ, കോൺഫറൻസുകൾ, ഫോറങ്ങൾ, വർക്ക്ഷോപ്പുകൾ, പ്രതിജ്ഞകൾ എന്നിവ ഈ പരിപാടിയിൽ ഉൾപ്പെടുന്നു.
ഘടന
ഐക്യരാഷ്ട്രസഭയുടെ  പൊതു അസംബ്ലിയുടെ കാലത്ത് നടക്കുന്ന പ്രധാന വാർഷിക യോഗങ്ങൾക്കൊപ്പമാണ് ഗ്ലോബൽ ഗോൾസ് വീക്ക് നടക്കുന്നത്. സുസ്ഥിര വികസന ലക്ഷ്യത്തിലേക്കുള്ളനടപടി ത്വരിതപ്പെടുത്തുന്നതിനും ആഗോള വെല്ലുവിളികൾ പരിഹരിക്കുന്നതിനും സുസ്ഥിര വികസന ലക്ഷ്യങ്ങൾ യഥാസമയം കൈവരിക്കുന്നതിനും ഒരുമിച്ച് പ്രവർത്തിക്കുന്നതിന്റെ പ്രാധാന്യം മനസിലാക്കാൻ ഇത് സഹായിക്കുന്നു.
ഉദ്ദേശലക്ഷ്യങ്ങൾ
സുസ്ഥിര വികസന ലക്ഷ്യങ്ങൾക്കായുള്ള പ്രവർത്തനം, അവബോധം, ഉത്തരവാദിത്തം എന്നിവ സംഘടിപ്പിക്കുക എന്നതാണ് ഇതിന്റെ ലക്ഷ്യം. "ആഗോള വെല്ലുവിളികളിൽ നിന്ന് മികച്ച രീതിയിൽ തിരിച്ചുവരാനുള്ള പോരാട്ടത്തിൽ ഒരു ശബ്ദമായി സംസാരിക്കാനും ആശയങ്ങൾ പങ്കുവെക്കാനും പരിവർത്തനം ചെയ്യുന്ന പരിഹാരങ്ങൾ" നൽകാനുമുള്ള അവസരം കൂടിയാണിത്. "SDG കമ്മ്യൂണിറ്റികളെ ഐക്യപ്പെടുത്താൻ " ഇത് ലക്ഷ്യമിടുന്നു.
അവലംബം
വർഗ്ഗം:സുസ്ഥിര വികസന ലക്ഷ്യങ്ങൾ
ഹുനൈൻ യുദ്ധം
മുസ്‌ലിങ്ങളുടെ മക്ക വിജയം നടന്ന ഉടനെ മക്കയുടെ തെക്കൻ പ്രദേശമായ തായിഫിലെ ഹവാസിൻ( هوازن) ഗോത്രം, അവരുടെ കൂട്ട് ഗോത്രമായ സഖീഫ് ( ثقيف)എന്നിവർ ചേർന്ന് മുസ്ലിങ്ങൾക്കെതിരെ യുദ്ധത്തിന് ഒരുക്കങ്ങൾ ആരംഭിച്ചു. മുസ്‌ലിങ്ങളെ തുരത്തി മക്ക പിടിച്ചെടുക്കുക എന്നതായിരുന്നു യുദ്ധ നിപുണരായിരുന്ന ഹവാസിൻ ഗോത്രത്തിന്റെ ലക്ഷ്യം. മാലിക് ബിൻ ഔഫ് അന്നസ്‌രി ( مالك ابن عوف النصري)എന്ന ഹവാസിൻ നേതാവിന്റെ കീഴിലായിരുന്നു അവർ. വലിയ ഒരു സൈന്യത്തെ ഈ ആവശ്യാർത്ഥം അവർ ഒരുക്കി. സൈന്യം പിന്തിഞ്ഞോടാതിരിക്കാനുള്ള തന്ത്രമെന്നോണം മുഴുവൻ പേരുടെയും സമ്പത്തും കുടുംബങ്ങളെയും അവർ കൂടെ കൂട്ടിയിരുന്നു.
ഹവാസിന്റെ സൈനിക ഒരുക്കം അറിഞ്ഞ പ്രവാചകൻ മുഹമ്മദ്‌ മുസ്‌ലിം സൈന്യത്തെ ഒരുക്കaനാരംഭിച്ചു. മക്കക്കു പുറത്തു കടന്ന് ഹുനൈൻ താഴ്‌വര പ്രദേശത്ത് വെച്ചു അവരെ തടയാനായിരുന്നു മുസ്‌ലിങ്ങളുടെ തീരുമാനം. മക്ക വിജയം നേടിയ ഉടനെയായതിനാലും പുതുതായി ഇസ്ലാം സ്വീകരിച്ചവരുടെ ആധിക്യവും കാരണം മുസ്‌ലിം അംഗബലം പതിവില്ലാത്ത വിധം കൂടുതലായിരുന്നു. എന്നാൽ നേരത്തെ അവിടെ എത്തിയ ഹവാസിൻ സൈന്യം തന്ത്രപരമായ സ്ഥാനങ്ങളിൽ നിലയുറപ്പിച്ചിരുന്നു. ഹവാസിൻ സൈന്യം മുസ്‌ലിങ്ങൾ ഹുനൈൻ താഴ്‌വരയിൽ പ്രവേശിച്ച ഉടനെ ആക്രമണം തുടങ്ങി. അസ്ത്രവിദ്യയിൽ വിദഗ്ദ്ധർ ആയിരുന്ന ഹവാസിൻ സൈന്യത്തിന്റെ ആക്രമണത്തിൽ മുസ്‌ലിം സൈന്യം പതറിപ്പോയി. ഹവാസിൻ കുതിരപ്പട കൂടി ആക്രമിച്ചതോടെ പുതു മുസ്‌ലിങ്ങൾ ആയവർ പിന്തിരിഞ്ഞോടി. എന്നാൽ പ്രവാചകൻ മുഹമ്മദിന്റെ കീഴിൽ സ്വഹാബികൾ നിന്ന് പൊരുതാൻ ആരംഭിച്ചതോടെ യുദ്ധ ഗതി മാറി മറിഞ്ഞു.
സ്വഹാബിയായ പ്രവാചകൻ മുഹമ്മദിന്റെ പിതൃവ്യനുമായ അബ്ബാസ് ഇബിൻ അബ്ദുൽ മുത്തലിബിന്റെ വിളികേട്ട് ആദ്യ ഘട്ടത്തിൽ പിന്തിരിഞ്ഞ സൈനികർ കൂടി തിരിച്ചെത്തി ആക്രമണം ആരംഭിച്ചതോടെ ഹവാസിൻ സൈന്യം പിന്തിരിഞ്ഞോടി. അവർ കൂടെ കൊണ്ട് വന്ന സമ്പത്തും കുടുംബത്തെയും ഉപേക്ഷിച്ചായിരുന്നു അവർ പലായനം ചെയ്തത്. നേതാവായിരുന്ന മാലിക് ബിൻ ഔഫ് അന്നസ്‌രി അടക്കം രക്ഷപ്പെട്ടു. അവരെ മുസ്‌ലിങ്ങൾ ഔത്താസ് എന്ന സ്ഥലം വരെ പിന്തുടർന്ന് ആക്രമിച്ചു. വമ്പിച്ച യുദ്ധമുതൽ ഈ യുദ്ധത്തിൽ മുസ്ലിങ്ങൾക്ക്‌ ലഭിച്ചു.
അനന്തരഫലം
ഹവാസിൻ(هوازن)നേതാവായ മാലിക് ബിൻ ഔഫ് അന്നസ്‌രി അടക്കമുള്ളവർ പിന്നീട് പ്രവാചകൻ മുഹമ്മദിന്റെ സന്നിധിയിൽ എത്തി ഇസ്‌ലാം സ്വീകരിച്ചു. ഒരു നേതാവിന് വേണ്ട പരിഗണന പ്രവാചകൻ മുഹമ്മദ്‌ അദ്ദേഹത്തിന് നൽകി. യുദ്ധത്തിൽ പിടിച്ചെടുത്ത സമ്പത്തും തിരിച്ചു നൽകപ്പെട്ടു.
അവലംബം
വർഗ്ഗം:യുദ്ധങ്ങൾ വർഗ്ഗം:മുഹമ്മദ്
ദോഹർ (ബാൻഡ്)
ബംഗാളിലെയും നോർത്ത് ഈസ്റ്റ് ഇന്ത്യയിലെയും ശൈലികളിൽ വൈദഗ്‌ദ്ധ്യം നേടിയ ഒരു ഇന്ത്യൻ നാടോടി സംഗീത സംഘമാണ് ദോഹർ. ഇന്ത്യൻ സംസ്ഥാനങ്ങളായ പശ്ചിമ ബംഗാൾ, അസം, ബംഗ്ലാദേശ് എന്നിവിടങ്ങളിൽ ഇത് വളരെ ജനപ്രിയമാണ്.
ബംഗാളി, അസമീസ് നാടോടി സംഗീതത്തിൽ ദോഹർ ജനപ്രിയമാണ്. ഇന്ത്യയിലും വിദേശത്തുമുള്ള വിവിധ ബംഗാളി കമ്മ്യൂണിറ്റികൾക്കായി അവർ കളിച്ചിട്ടുണ്ട്.
ചരിത്രം
1999 ഓഗസ്റ്റ് 7 ന് രാജിബ് ദാസും കലിക പ്രസാദ് ഭട്ടാചാര്യയും ചേർന്നാണ് ഈ സംഘം സ്ഥാപിച്ചത്. രണ്ട് അംഗങ്ങളും അസമിലെ ബരാക് താഴ്വരയിൽ നിന്ന് കൊൽക്കത്തയിലെത്തി. ബാൻഡിന്റെ പേര് - 'ദോഹർ' നൽകിയത് ജാദവ്പൂർ സർവകലാശാല പ്രൊഫസർ അവീക് മജുംദാർ ആണ്. ദോഹർ എന്നാൽ കോറസ് എന്നാണ്. കലികപ്രസാദ് ഭട്ടാചാര്യ, രാജിബ് ദാസ് എന്നിവരാണ് പ്രധാന ഗായകരും ദോഹറിന്റെ നേതാവും. 2017 മാർച്ച് 7 ന് ഹൂഗ്ലി ജില്ലയിലെ ഗുരാപ് ഗ്രാമത്തിന് സമീപം 47 വയസ്സുള്ള ഭട്ടാചാര്യ റോഡപകടത്തിൽ മരിച്ചു. മറ്റ് 5 അംഗങ്ങൾക്കും പരിക്കേറ്റു. ബാക്കി അംഗങ്ങൾ രാജിബ് ദാസിന്റെ നേതൃത്വത്തിൽ ആലാപനം തുടരുകയാണ്.
ലീയുബാംഗോസോറസ്
ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് ലീയുബാംഗോസോറസ്. തുടക്ക ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത്. സോറാപോഡ് വംശത്തിൽ പെട്ട ദിനോസർ ആണ് ഇവ.
ശരീര ഘടന
സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും ഉണ്ടായിരുന്ന പോലെ നീണ്ട കഴുത്തും, വലിയ ശരീരവും, നീളമേറിയ വാലും ഉണ്ടായിരുന്നു. നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ ആയിരുന്നു ഇവ.
കുടുംബം
സോറാപോഡുകളിൽ പ്രധാന കുടുംബം ആയ ടൈറ്റനോസോറീൻ കുടുംബത്തിൽ പെട്ട ദിനോസറായിരുന്നു ഇവ.
പുറത്തേക്കുള്ള കണ്ണികൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
ക്ലെമെന്റ് മാർപ്പാപ്പ
റോമൻ കത്തോലിക്കാ സഭയിലെ പതിനാല് മാർപ്പാപ്പമാർ ക്ലെമെന്റ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ക്ലെമെന്റ് എന്ന പേരിൽ മൂന്ന് പാപ്പാവിരുദ്ധ പാപ്പാമാരുമുണ്ടായിരുന്നു
ഇതും കാണുക
വർഗ്ഗം:മാർപ്പാപ്പമാരുടെ പേരുകൾ വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ
സെവർനയ സെംല്യ
റഷ്യയിലെ ഒരു ദ്വീപ് സമൂഹമാണ് സെവർനയ സെംല്യ. അതിശൈത്യമുള്ള ഈ ദ്വീപ് സമൂഹം ഭൂമിയുടെ വടക്കേ ദ്രുവത്തിലാണ് സ്ഥിതിച്ചെയ്യുന്നത്. തൈമിർ ഉപദ്വീപിൽ സൈബീരയയുടെ ഭാഗമാണ് ഈ ദ്വീപ്. ഈ ദ്വീപ് സമൂഹമാണ് ആർട്ടിക്ക് മഹാസ മുദ്രത്തിന്റെ രണ്ടു പ്രാന്ത സമുദ്രങ്ങളെ വേർത്തിരിക്കുന്നത്. ദ്വീപിന്റെ പടിഞ്ഞാറ് കര കടലും(kara Sea) കിഴക്ക് ലാപ്‌ടേവ് കടലും (Laptev Sea).
സെവർനയ സെംല്യ ദ്വീപ്‌സമൂഹത്തെ ആദ്യമായി പുറം ലോകമറിയുന്നത് 1913ലാണ്. 1930-32ലാണ് രേഖാമൂലം അടയാളപ്പെടുത്തുന്നത്. ഭൂമിയിൽ അവസാനമായി കണ്ടെത്തിയ ദ്വീപ്‌സമൂഹമാണ് ഇത്. ഇവ രാഷ്ട്രീയപരമായി റഷ്യയുടെ ക്രസ്‌നോയ്‌സ്‌ക് ക്രായി പ്രവിശ്യയുടെ ഭാഗമാണ്. പക്ഷേ ജനവാസമില്ലാത്ത ഈ പ്രദേശം ആർട്ടിക് അടിവാരമായി ഒഴിഞ്ഞു കിടക്കുകയാണ്.
ദ്വീപുകൾ
ഒക്ടോബർ റെവല്യൂഷൻ ദ്വീപ്, ബോൾഷവിക് ദ്വീപ്, കോംസോമോളെറ്റ്‌സ് ദ്വീപ്, പൈനീർ ദ്വീപ് എന്നീ നാലു പ്രധാന ദ്വീപുകൾ ചേർന്നതാണ് സെവർനയ സെംല്യ.
ഒക്ടോബർ റെവല്യൂഷൻ ദ്വീപ്, ബോൾഷവിക് ദ്വീപ് എന്നിവയെ വേർത്തിരിക്കുന്നത് 104 കിലോമീറ്റർ നീളവും ഏകദേശം 55 കീലോമീറ്ററോളം വീതിയുമു്ള്ള വിൽകിറ്റ്‌സ്‌കി കടലിടുക്കാണ്.
വിസ്തീർണ്ണം
നാലു പ്രധാന ദ്വീപുകൾക്ക് പുറമെ 70ഓളം ചെറു ദ്വീപുകളടങ്ങിയ ഈ ദ്വീപ് സമൂഹം ഏകദേശം 37,000 സ്‌ക്വയർ കിലോമീറ്ററ് വ്യാപിച്ചുകിടക്കുന്നു.
ഒക്ടോബർ റെവല്യൂഷൻ ദ്വീപ്
സെവർനയ സെംല്യ ദ്വീപ് സമൂഹത്തിലെ ഏറ്റവും വലിയ ദ്വീപ് ഒക്ടോബർ റെവല്യൂഷൻ ദ്വീപാണ്. 14,170 സ്‌ക്വയർ കിലോമീറ്റർ (5,470 സ്‌ക്വയർ മൈൽ) പ്രദേശമാണ്  ഒക്ടോബർ റെവല്യൂഷൻ ദ്വീപിനുള്ളത്. വലിപ്പത്തിൽ ലോകത്ത് 56ആം സ്ഥാനമാണ് ഒക്ടോബർ റെവല്യൂഷൻ ദ്വീപിന്.
ബോൾഷെവിക്
ദ്വീപ് സമൂഹത്തിലെ ഏറ്റവും തെക്ക് വശത്ത് സ്ഥിതിചെയ്യുന്ന ബോൾഷെവിക് ദ്വീപാണ് വലിപ്പത്തിൽ രണ്ടാമത്. 11,312 സ്‌ക്വയർ കിലോമീറ്റർ (4,370 സ്‌ക്വയർ മൈൽ) ആണ് ഇതിന്റെ വിസ്തൃതി. മലനിരകൾ നിറഞ്ഞ ഈ ദ്വീപിന്റെ 30 ശതമാനത്തോളം ഇടതൂർന്ന എസുകൾ മൂടിക്കിടക്കുകയാണ്.
കോസ്‌മോലെറ്റ്‌സ്
സെവർനയ സെംല്യ ദ്വീപ് സമൂഹത്തിലെ ഏറ്റവും വടക്ക് സ്ഥിതിചെയ്യുന്ന കോസ്‌മോലെറ്റ്‌സ് ദ്വീപാണ് വലിപ്പത്തിൽ മൂന്നാമത്. വലിപ്പത്തിൽ ലോകത്തിൽ 82ആം സ്ഥാനമാണിതിന്. ഈ ദ്വീപിന്റെ ഏറ്റവും വടക്ക് വശത്തെ ആർട്ടിക് മുനമ്പ് എന്നാണ് അറിയപ്പെടുന്നത്. ഇവിടെ നിന്നാണ് പല ആർട്ടിക്ക് സാഹസിക യാത്രികരും യാത്ര ആരംഭിക്കൽ.
9,006 സ്‌ക്വയർ കിലോമീറ്റർ (3,477 സ്‌ക്വയർ മൈൽ) ആണ് ഇതിന്റെ വിസ്തൃതി. മലനിരകൾ നിറഞ്ഞ ഈ ദ്വീപിന്റെ 65 ശതമാനത്തോളം ഇടതൂർന്ന എസുകൾ മൂടിക്കിടക്കുകയാണ്. ഇതിന്റെ ഉയരം 780 മീറ്റർ ( 2,559 അടി) ആണ്. റഷ്യയിലെ ഏറ്റവും വലിയ ഐസ് മുനമ്പാണ്  കോസ്‌മോലെറ്റ്‌സ് ദ്വീപ്. കോംസോമോൽ എന്ന കമ്മ്യൂണിസ്റ്റ് യുവജന സംഘടന അംഗങ്ങളുടെ ബഹുമാനാർത്ഥമാണ് ഇതിന് കോസ്‌മോലെറ്റ്‌സ് എന്ന പേര് നൽകിയത്. 1930-32ൽ ജോർജി ഉഷാകോവ്, നിക്കോല ഉർന്ത്‌സേവ് എന്നീ പര്യവേഷക സംഘമാണ് ഈ പ്രദേശത്ത് പര്യവേഷണം നടത്തി ഇതിന് കോസ്‌മോലെറ്റ്‌സ്  എന്ന പേര് നൽകിയത്.
ദി ടു ക്യാപ്റ്റിയൻസ്
സെവർനയ സെംല്യ പര്യവേഷണം ഇതിവൃത്തമാക്കി സോവ്യറ്റ് യൂനിയൻ എഴുത്തുകാരനായിരുന്ന വ്യനിയാമിൻ അലക്‌സാണ്ട്രോവിക് കാവെറിൻ 1938നും 1994നുമിടക്ക് എഴുതിയ നോവലാണ് ദി ടു ക്യാപ്‌ററ്യൻസ്.
അവലംബങ്ങൾ
വർഗ്ഗം:സൈബീരിയ
ഒലിവിയ മോറിസ്
ഒലിവിയ മോറിസ് (ജനനം 29 ജനുവരി 1997) ഒരു ഇംഗ്ലീഷ് നടിയാണ്.
ഇന്ത്യൻ സിനിമയായ ആർആർആർ (2022), ബ്രിട്ട്ബോക്സ് സീരീസ് ഹോട്ടൽ പോർട്ടോഫിനോ (2022) എന്നിവയിലെ വേഷങ്ങളിലൂടെയാണ് അവർ അറിയപ്പെടുന്നത്.
സന്തോഷ് ഗജാനൻ ഹൊനവർ
പ്രശസ്തനായ ഒരു ഇന്ത്യൻ നേത്രരോഗവിദഗ്ദ്ധനാണ് സന്തോഷ് ഗജാനൻ ഹൊനവർ (ജനനം: മാർച്ച് 28) ഓൾ ഇന്ത്യ ഒഫ്താൽമോളജിക്കൽ സൊസൈറ്റിയുടെ ഔദ്യോഗിക ജേണലുകളായ ഇന്ത്യൻ ജേണൽ ഓഫ് ഒഫ്താൽമോളജി, ഇന്ത്യൻ ജേണൽ ഓഫ് ഒഫ്താൽമോളജി - കേസ് റിപ്പോർട്ടുകൾ എന്നിവയുടെ എഡിറ്ററാണ്. ഡയറക്ടർ, മെഡിക്കൽ സർവീസസ് (സെന്റർ ഫോർ സൈറ്റ് ഗ്രൂപ്പ്); ഡയറക്ടർ, ഹൈദരാബാദിലെ സെന്റർ ഫോർ സൈറ്റിലെ ഒക്കുലർ ഓങ്കോളജി ആൻഡ് ഒക്കുലോപ്ലാസ്റ്റി വകുപ്പ്; നാഷണൽ റെറ്റിനോബ്ലാസ്റ്റോമ ഫൗണ്ടേഷന്റെ ഡയറക്ടർ. ഒഫ്താൽമിക് പ്ലാസ്റ്റിക് സർജറി, ഒക്കുലാർ ഓങ്കോളജി വിഭാഗം മുൻ മേധാവിയും എൽവി പ്രസാദ് ഐ ഇൻസ്റ്റിറ്റ്യൂട്ടിലെ അസോസിയേറ്റ് ഡയറക്ടറുമായ അദ്ദേഹം റെറ്റിനോബ്ലാസ്റ്റോമയെക്കുറിച്ചുള്ള ഗവേഷണത്തിന് പേരുകേട്ടതാണ്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 2009 ൽ മെഡിക്കൽ സയൻസിന് നൽകിയ സംഭാവനകൾക്ക് ശാസ്ത്ര- സാങ്കേതികവിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം [കുറിപ്പ് 1]. ലോക ഗവേഷകരിൽ മികച്ച 2% പേരും ഗവേഷണത്തിലെ മികച്ച 10 നേത്രരോഗവിദഗ്ദ്ധരിൽ ഒരാളുമാണ് അദ്ദേഹം. അമേരിക്കൻ അക്കാദമി ഓഫ് ഒഫ്താൽമോളജിയുടെ ലൈഫ് ടൈം അച്ചീവ്മെൻറ് അവാർഡും യുകെയിലെ ലണ്ടനിലെ റോയൽ കോളേജ് ഓഫ് ഒഫ്താൽമോളജിസ്റ്റുകളുടെ ഓണററി ഫെലോഷിപ്പും ലഭിച്ച ഏക ഇന്ത്യൻ നേത്രരോഗവിദഗ്ദ്ധനാണ് ഇദ്ദേഹം.
ഷാൻ
അവരുടെ മുൻ സംരംഭമായ ഷോലെയുടെ ബ്ലോക്ക്ബസ്റ്റർ വിജയത്തിന് ശേഷം സലിം – ജാവേദ് എഴുതിയ ഒരു കഥയുമായി രമേഷ് സിപ്പി സംവിധാനം ചെയ്ത 1980 ലെ ഇന്ത്യൻ ഹിന്ദി ഭാഷാ ആക്ഷൻ ക്രൈം ചിത്രമാണ് ഷാൻ. സുനിൽ ദത്ത്, ശശി കപൂർ, അമിതാഭ് ബച്ചൻ, രാഖി ഗുൽസാർ, ശത്രുഘ്‌നൻ സിൻഹ, കുൽഭൂഷൺ ഖർബന്ദ, പർവീൺ ബാബി, ബിന്ദ്യ ഗോസ്വാമി, ജോണി വാക്കർ എന്നിവരടങ്ങുന്ന ഒരു കൂട്ടം അഭിനേതാക്കൾ ഇതിൽ അഭിനയിക്കുന്നു.
സന്തോഷ് ഗജാനൻ ഹൊനവർ
ജീവചരിത്രം
മഹാരാഷ്ട്രയിലെ പൂനെയിൽ ഭവാനി ഗണാപി മെലിങ്കേരി, ഗജാനൻ നാരായണ ഹൊനവർ എന്നിവരുടെ മകനായി ജനിച്ച സന്തോഷ് ഹൊനവർ ബാംഗ്ലൂർ മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ടിൽ നിന്ന് വൈദ്യശാസ്ത്രത്തിൽ ബിരുദം നേടി. നേത്ര പ്ലാസ്റ്റിക് സർജറി, ഗ്ലോക്കോമ, പീഡിയാട്രിക് ഒഫ്താൽമോളജി എന്നിവയിൽ ബിരുദാനന്തര ബിരുദവും സീനിയർ റെസിഡൻസിയും ചെയ്തു. രാജേന്ദ്ര പ്രസാദ് സെന്റർ ഫോർ ഒഫ്താൽമിക് സയൻസസ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ദില്ലി. തുടർന്ന്, തോമസ് ജെഫേഴ്സൺ യൂണിവേഴ്സിറ്റിയിലെ വിൽസ് ഐ ഹോസ്പിറ്റലിൽ വിപുലമായ പരിശീലനത്തിനായി യുഎസിലേക്ക് പോയി. അവിടെ ജെറി എ. ഷീൽഡ്സ്, കരോൾ ഷീൽഡ്സ്, അരുൺ സിംഗ് എന്നിവരുടെ കീഴിൽ പരിശീലനം നേടാൻ അവസരം ലഭിച്ചു. ഇന്ത്യയിൽ തിരിച്ചെത്തിയ അദ്ദേഹം എൽവി പ്രസാദ് ഐ ഇൻസ്റ്റിറ്റ്യൂട്ടിൽ (എൽവിപിഇഐ) പ്രവർത്തിക്കുന്നത് തുടർന്നു. അവിടെ അദ്ദേഹം നേത്ര പ്ലാസ്റ്റിക് സർജറി വിഭാഗത്തെ ശക്തിപ്പെടുത്തുകയും ഒക്കുലാർ ഓങ്കോളജി സേവനം സ്ഥാപിക്കുകയും ചെയ്തു. എൽ‌വി‌പി‌ഇയുടെ അസോസിയേറ്റ് ഡയറക്ടറായി അദ്ദേഹം ഉയർന്നു. അവസാനമായി എൽ‌വി‌പി‌ഇ‌ഐയിൽ പേഷ്യൻറ് കെയർ പോളിസീസ് ആൻഡ് പ്ലാനിംഗ് ഡയറക്ടർ സ്ഥാനം വഹിച്ചു. തുടർന്ന്, ഹൈദരാബാദിലെ സെന്റർ ഫോർ സൈറ്റിലേക്ക് (സി.എഫ്.എസ്) മാറി ഒക്കുലാർ ഓങ്കോളജി, ഒഫ്താൽമിക് പ്ലാസ്റ്റിക് സർജറി വിഭാഗത്തിന്റെ തലവനായി. 2013 മുതൽ നാഷണൽ റെറ്റിനോബ്ലാസ്റ്റോമ ഫൗണ്ടേഷന്റെയും സെന്റർ ഫോർ സൈറ്റിന്റെ വിദ്യാഭ്യാസ പരിശീലന വിഭാഗമായ സിഎഫ്എസ് എഡ്യൂക്കേഷന്റെയും ഡയറക്ടർ കൂടിയാണ് അദ്ദേഹം. പ്രശസ്ത ഗൈനക്കോളജിസ്റ്റ് വിജയ് ആനന്ദ് റെഡ്ഡിയുമായി 20 വർഷത്തിലേറെ അടുത്ത ബന്ധത്തിലാണ് അദ്ദേഹം പ്രവർത്തിക്കുന്നത്. കണ്ണിന്റെയും അഡ്‌നെക്സയുടെയും മുഴകളുടെ മുഴുവൻ സ്പെക്ട്രവും കൈകാര്യം ചെയ്യുന്നു. ക്ലിനിക്കൽ ഉത്തരവാദിത്തങ്ങൾക്ക് പുറമേ, ഡോ. ഹൊനവർ നിലവിൽ ഇന്ത്യൻ ജേണൽ ഓഫ് ഒഫ്താൽമോളജി, ഇന്ത്യൻ ജേണൽ ഓഫ് ഒഫ്താൽമോളജി കേസ് റിപ്പോർട്ടുകൾ എന്നിവയുടെ എഡിറ്ററാണ്.
ഷാൻ
പ്രാരംഭ റിലീസിൽ ചിത്രം ഒരു ശരാശരി പ്രകടനമായിരുന്നു. എന്നിരുന്നാലും, തിങ്ങിനിറഞ്ഞ വീടുകളുമായി വീണ്ടും പ്രവർത്തിച്ചതിനുശേഷം അത് ഒരു മികച്ച ബിസിനസ്സ് ചെയ്തു. ഒടുവിൽ, ഐബിഒഎസ് 1980 -ലെ ഏറ്റവും വലിയ വരുമാനമായി ഇത് പ്രഖ്യാപിച്ചു. ഇത് ഒരു എക്കാലത്തെയും ബ്ലോക്ക്ബസ്റ്റർ ആയി തരംതിരിച്ചിരിക്കുന്നു. ഷോലെയുടെ സംഗീതസംവിധായകനായ ആർഡി ബർമന്റെ സേവനങ്ങൾ ഇത് നേടി, അദ്ദേഹത്തിന്റെ ഗാനങ്ങൾക്ക് ഫിലിം ഫെയറിൽ മികച്ച സംഗീത നാമനിർദ്ദേശം ലഭിച്ചു. മുഹമ്മദ് റാഫിയുടെ ശബ്ദത്തിൽ അവസാനമായി അഭിനയിച്ച ചിത്രങ്ങളിലൊന്നാണ് ഷാൻ.
സംഗ്രഹം
ഡെപ്യൂട്ടി പോലീസ് കമ്മീഷണർ ശിവ് കുമാർ തന്റെ ഭാര്യ ശീതളിന്റെയും അവരുടെ ഇളയ മകളുടെയും വീട്ടിലേക്ക് മടങ്ങുന്നു, അവനെ ബോംബെയിലേക്ക് മാറ്റിയതായി പ്രഖ്യാപിച്ചു. അദ്ദേഹത്തിന് ബോംബെയിൽ താമസിക്കുന്ന രണ്ട് സഹോദരന്മാരായ വിജയും രവിയും ഉണ്ട്. അവർ ബുദ്ധിമാനും കഴിവുള്ളവരുമാണ്, പക്ഷേ നഗരത്തെ ചുറ്റിപ്പറ്റിയും സംശയാസ്പദമല്ലാത്ത ആളുകളെ കബളിപ്പിച്ചും സമയം ചെലവഴിക്കുന്നു. എന്നിരുന്നാലും, മുഖംമൂടി ധരിച്ച ഒരാൾ നഗരത്തിൽ രണ്ടുതവണ ശിവനെ വധിക്കാൻ ശ്രമിച്ചു, പക്ഷേ ശിവൻ രണ്ട് തവണയും അതിജീവിച്ചു.
ചാച്ചയും രേണുവും വഞ്ചിക്കപ്പെട്ടതിന് ശേഷം വിജയും രവിയും സുനിത എന്ന സുന്ദരിയായ കള്ളനോടൊപ്പം അവരോടൊപ്പം ചേരാൻ തീരുമാനിക്കുന്നു. അവരുടെ ഒരു തന്ത്രം ഒടുവിൽ തിരിച്ചടിക്കുകയും വിജയ് -രവിയെ ജയിലിൽ അടയ്ക്കുകയും ചെയ്യുന്നു. എന്നിരുന്നാലും, ശിവൻ അവർക്ക് ജാമ്യം നൽകി, വീട്ടിലെ 'കലാപ പ്രവൃത്തി'യെക്കുറിച്ച് വായിക്കുന്നു, അവരെ വളരെ മാന്യമായ ഒരു ജീവിതമായി രൂപപ്പെടുത്തുമെന്ന് പ്രതീക്ഷിച്ചു. ശിവന്റെ ജീവിതത്തിലുണ്ടായ രണ്ട് ശ്രമങ്ങളെക്കുറിച്ച് കേട്ട ശേഷം, വിജയും രവിയും വ്യത്യസ്തമായ ഒരു ജോലി കണ്ടെത്താൻ അദ്ദേഹത്തെ ഉപദേശിക്കാൻ ശ്രമിച്ചു, അദ്ദേഹത്തിന്റെ തൊഴിൽ പ്രവചനാതീതവും അപകടകരവും ഒരു കുടുംബക്കാരന് അനുയോജ്യവുമല്ലെന്ന് വാദിച്ചു. എന്നിരുന്നാലും, തന്റെ സേനയോടും രാജ്യത്തോടുമുള്ള തന്റെ ദേശസ്നേഹ പ്രതിബദ്ധത ചൂണ്ടിക്കാട്ടി ശിവൻ ഉറച്ചുനിൽക്കുന്നു.
സന്തോഷ് ഗജാനൻ ഹൊനവർ
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1965-ൽ ജനിച്ചവർ
ഷാൻ
സംഗ്രഹം
ബോംബെയിലെ കുറ്റകൃത്യങ്ങൾക്ക് ധനസഹായം നൽകുകയും ശത്രുക്കളുടെയും രാജ്യദ്രോഹികളുടെയും വേദനയിൽ സന്തോഷിക്കുകയും ചെയ്യുമ്പോൾ ഇന്ത്യയ്ക്ക് പുറത്തുള്ള ഒരു ദ്വീപിൽ നിന്ന് പ്രവർത്തിക്കുന്ന ഷാക്കൽ എന്ന സാഡിസ്റ്റ് അന്താരാഷ്ട്ര കുറ്റവാളിക്ക് വേണ്ടി ആ ദുരൂഹ മനുഷ്യൻ പ്രവർത്തിക്കുന്നുവെന്ന് ഒടുവിൽ അത് മാറുന്നു. ബോംബെയിലെ കുറ്റകൃത്യങ്ങളുടെ വേരുകൾ കണ്ടെത്താൻ ശിവൻ കൂടുതൽ അടുക്കുന്നു എന്നതിനാൽ, ഷാക്കൽ ശിവനെ ദ്വീപിലേക്ക് കൊണ്ടുവരുന്നു, അവിടെ ശിവനെ ഒരു ഹെലികോപ്റ്ററിൽ നിന്ന് കടൽത്തീരത്ത് വച്ച് കൊല്ലുകയും ബോംബെയിലേക്ക് മൃതദേഹം ഉപേക്ഷിക്കുകയും ചെയ്തു.
വിജയ്, രവി, ശീതൾ എന്നിവർ ശിവന്റെ ദാരുണമായ മരണത്തിൽ വിലപിക്കുമ്പോൾ, ദുരൂഹനായ മനുഷ്യൻ പ്രത്യക്ഷനായി, ലക്ഷ്യങ്ങൾ കണ്ണടച്ച് ഷൂട്ട് ചെയ്യുന്ന മാർക്കസ്മാനും മുൻ സർക്കസ് കലാകാരനുമായ രാകേഷ് എന്ന് സ്വയം പരിചയപ്പെടുത്തി. രാകേഷിന്റെ ഭാര്യയെ ബന്ദിയാക്കിയിരുന്ന ഷാക്കലിനുവേണ്ടി ജോലി ചെയ്യാൻ ബ്ലാക്ക്മെയിൽ ചെയ്തുവെന്നും തന്റെ ഭാര്യയെ രക്ഷിക്കാൻ സമയം വാങ്ങുമെന്ന പ്രതീക്ഷയിൽ മുൻപത്തെ രണ്ട് അവസരങ്ങളിലും താൻ മനപ്പൂർവ്വം വിട്ടുപോയെന്നും രാകേഷ് സമ്മതിച്ചു. എന്നിരുന്നാലും, ഷാക്കൽ ഇത് ഇതിനകം തന്നെ നിഗമനം ചെയ്യുകയും പ്രതികാരമായി രാകേഷിന്റെ ഭാര്യയെ ഒരു വാഹനാപകടത്തിൽ കൊല്ലാൻ ക്രമീകരിക്കുകയും ചെയ്തു. ഇത് മനസിലാക്കിയ വിജയും രവിയും തങ്ങളുടെ പ്രിയപ്പെട്ടവരുടെ പ്രതികാരമായി ഷാക്കലിനെ കൊല്ലുമെന്ന പ്രതീക്ഷയിൽ രാകേഷുമായി സഖ്യത്തിലായി. അതിനായി, ഈ മൂവരും വീടില്ലാത്ത ഒരു വികലാംഗനായ അബ്ദുളിന്റെ സഹായം തേടുന്നു, അവർ ബോംബെയിലെ ഷാക്കലിന്റെ കള്ളക്കട വെയർഹൗസിനെക്കുറിച്ചുള്ള വിവരങ്ങൾ നൽകി. വെയർഹൗസ് നശിപ്പിക്കാൻ മൂവർക്കും സാധിക്കുമെങ്കിലും, അബ്ദുൾ കൊല്ലാനും ശീതളിനെ തട്ടിക്കൊണ്ടുപോകാനും തന്റെ ആളുകളോട് ആജ്ഞാപിച്ച് ഷാക്കൽ തിരിച്ചടിച്ചു.
ശീതളിന്റെ ആസന്നമായ വിധിയിൽ മൂവരും തോൽവി സമ്മതിക്കുമെന്ന് തോന്നിയെങ്കിലും, ഷക്കലിന്റെ സഹായികളിലൊരാളായ ജഗ്മോഹൻ അവരുടെ അടുത്തെത്തി ഷാക്കലിന്റെ ഒളിത്താവളത്തിലേക്ക് പ്രവേശിക്കാൻ തന്റെ സഹായം വാഗ്ദാനം ചെയ്തു, കാരണം ഷാക്കാൽ തന്റെ മുൻ പരാജയത്തിന് ക്രൂരമായി അംഗവൈകല്യം സംഭവിച്ചു. . ഒരു സംഗീത ട്രൂപ്പായി വേഷമിട്ട്, മൂവരും (രേണു, ചാച്ച, സുനിത എന്നിവർക്കൊപ്പം) ദ്വീപിൽ പ്രവേശിച്ച് ഷക്കലിനായി പ്രകടനം നടത്തുന്നു, പക്ഷേ രണ്ടാമത്തേത് അവരെ പിടികൂടി, ജഗ്മോഹനെ (തന്റെ മുറിവുകൾ വ്യാജമാക്കുകയായിരുന്നു) അവരെ കുടുക്കാൻ അയച്ചതായി വെളിപ്പെടുത്തി. എന്നിരുന്നാലും, ചാച്ച ഒരു കോലാഹലത്തിന് കാരണമാകുന്നു, അത് മൂവരെയും രക്ഷപ്പെടാനും ജഗ്മോഹനെയും മറ്റ് ഷാക്കാലിന്റെ ആളുകളെയും കൊല്ലാനും അനുവദിക്കുന്നു.
ഒടുവിൽ ഷക്കാലിനെ കുടുക്കാൻ ഈ മൂവർക്കും കഴിഞ്ഞപ്പോൾ, ശീതൾ അവരെ അനുവദിക്കാൻ വിസമ്മതിച്ചു, അങ്ങനെ ചെയ്യുന്നത് ശിവൻ ഉയർത്തിപ്പിടിക്കുന്ന നിയമത്തോട് അനാദരവാകുമെന്ന് ചൂണ്ടിക്കാട്ടി. വാദപ്രതിവാദങ്ങൾ ശകാളിനെ സ്വയം മോചിപ്പിക്കാൻ അനുവദിക്കുന്നു, മൂവരെയും സ്വയം പ്രതിരോധത്തിനായി മാരകമായി വെടിവയ്ക്കാൻ പ്രേരിപ്പിക്കുന്നു. എന്നിരുന്നാലും, ഷാക്കൽ മരിക്കുന്നതിന് മുമ്പ് ദ്വീപിനെ സ്വയം നാശത്തിലേക്ക് നയിക്കുന്നു. ഇതൊക്കെയാണെങ്കിലും, മൂവരും അവരുടെ പ്രിയപ്പെട്ടവരും ഹെലികോപ്റ്ററിൽ സുരക്ഷിതത്വത്തിലേക്ക് രക്ഷപ്പെട്ടു, അവർ ഷാക്കാലിനെ നല്ല നിലയിൽ തോൽപ്പിച്ചതിൽ സംതൃപ്തരാണ്.
കൂട്ടിച്ചേർക്കൽ കരാർ (ജമ്മു & കാശ്മീർ-1947)
1947 ഒക്ടോബർ 26 ന് ജമ്മു കശ്മീർ നാട്ടുരാജ്യത്തിന്റെ ഭരണാധികാരിയായിരുന്ന മഹാരാജ ഹരി സിംഗ് ഒപ്പുവച്ച നിയമപരമായ രേഖയാണ് കൂട്ടിച്ചേർക്കൽ കരാർ അഥവാ Instrument of Accession. അന്നത്തെ ഇന്ത്യൻ ഗവർണർ ജനറൽ ആയിരുന്ന മൗണ്ട് ബാറ്റൺ ഈ വ്യവസ്ഥകൾ അംഗീകരിച്ചു. ഇന്ത്യൻ സ്വാതന്ത്ര്യ നിയമത്തിലെ 1947 ലെ വ്യവസ്ഥകൾ പ്രകാരം ഈ രേഖ നടപ്പിലാക്കുന്നതിലൂടെ, മഹാരാജ ഹരി സിംഗ് കാശ്മീരിന് മുകളിലുള്ള ഇന്ത്യയുടെ പരമാധികാരം അംഗീകരിക്കാൻ സമ്മതിച്ചു. തുടർന്ന്, കശ്മീരിന്റെ ഭാവി നിർണ്ണയിക്കാൻ ഒരു പൊതുജനാഭിപ്രായമോ റഫറണ്ടമോ നടത്താൻ ഇന്ത്യാ ഗവൺമെന്റ് സന്നദ്ധമാണെന്ന് മൗണ്ട് ബാറ്റൺ പ്രഭു ഹരി സിംഗിന് വാഗ്ദാനം നൽകി. വിദേശകാര്യം, വാർത്താ വിനിമയം, പ്രതിരോധം എന്നീ മൂന്നു വിഷയങ്ങളിൽ മാത്രമായിരുന്നു ഈ ഉടമ്പടിയിലെ വ്യവസ്ഥകൾ പ്രകാരം കേന്ദ്ര സർക്കാരിന് നേരിട്ട് ഇടപെടൽ നടത്താനാവുന്നത്.
വിവാദങ്ങൾ
ജമ്മു-കശ്മീർ ഇന്ത്യയിലേക്ക് ചേർത്തതിന്റെ നിയമസാധുത സംബന്ധിച്ച് ഇന്ത്യയും പാകിസ്താനും തമ്മിൽ തർക്കത്തിന് കാരണമായി. ചേർക്കപ്പെടൽ നിരുപാധികവും അന്തിമവുമാണെന്ന് ഇന്ത്യ അവകാശപ്പെടുന്നു. അതേസമയം പ്രവേശനം വഞ്ചനയാണെന്ന് പാകിസ്താൻ കരുതുന്നു. എല്ലാ വർഷവും ഒക്ടോബർ 26 ന് നടക്കുന്ന പ്രവേശന ദിനത്തിലാണ് ഇന്ത്യയിലേക്കുള്ള കാശ്മീരിന്റെ പ്രവേശനം ആഘോഷിക്കപ്പെടുന്നത്.
അവലംബം
വർഗ്ഗം:കശ്മീർ വർഗ്ഗം:സ്വതന്ത്ര ഇന്ത്യ വർഗ്ഗം:കശ്മീർ പ്രശ്നം
ജെലെന ഡൊകിക്
ഒരു ഓസ്ട്രേലിയൻ വനിതാ ടെന്നീസ് താരമാണ് ജെലെന ഡൊകിക്.ആദ്യകാലങ്ങളിൽ സെർബിയ&മൊണ്ടിനെഗ്രോയെയാണ് പ്രതിനിധീകരിച്ചിരുന്നത്.
പുറത്തേക്കുള്ള കണ്ണികൾ
വർഗ്ഗം:വനിതാ ടെന്നീസ് കളിക്കാർ വർഗ്ഗം:1983-ൽ ജനിച്ചവർ
ദിവെഹി ഭാഷ
മാലിദ്വീപ് റിപ്പബ്ലിക്കിലെ 350,000 വരുന്ന ജനങ്ങൾ സംസാരിക്കുന്ന ഒരു ഇന്തോ-ആര്യൻ ഭാഷയാണ് ദിവേഹി ഭാഷ അല്ലെങ്കിൽ മഹൽ. മാലിദ്വീപിന്റെ ദേശീയ ഭാഷയുമാണിത്. മാലി ദ്വീപിനടുത്തുള്ള ഇന്ത്യയിലെ കേന്ദ്രഭരണ പ്രദേശമായ ലക്ഷദ്വീപിലെ മിനിക്കോയി അഥവാ മലിക്കു ദ്വീപിലെ പതിനായിരത്തോളം വരുന്ന ആളുകളും ഇതേ ഭാഷതന്നെ സംസാരിക്കുന്നു. ഇന്ത്യയിലെ എല്ലാ മാധ്യമങ്ങളും ദിവേഹി ഭാഷയെ മഹൽ എന്നാണ് പരാമർശിക്കാറ്. കോഴിക്കോട് ആകാശവാണി നിലയത്തിൽ നിന്നും, ആഴ്ചയിൽ ഒരു ദിവസം മഹൽ ഭാഷയിൽ പ്രക്ഷേപണം ഉണ്ട്. മാലി ദ്വീപുകൾ, മിനിക്കോയി എന്നിവിടങ്ങളിൽ നിന്നും വിവിധ ആവശ്യങ്ങൾക്ക് ഇന്ത്യയിൽ, പ്രത്യേകിച്ചു തിരുവനന്തപുരത്തു വന്നു താമസിക്കുന്ന ആളുകളും ഈ ഭാഷ സംസാരിക്കുന്നുണ്ട്.
കാലാകാലങ്ങളായി നിരവധി ഭാഷകൾ ദിവേഹി ഭാഷയുടെ വികാസത്തെ സ്വാധീനിച്ചിട്ടുണ്ട്. അതിൽ പ്രധാനം സിൻഹളയും അറബികും ആണ്. സ്വാധീനം ചെലുത്തിയ മറ്റുഭാഷകൾ ഫ്രഞ്ച്, പേർഷ്യൻ, പോർച്ചുഗീസ്, ഇംഗ്ലീഷ് എന്നിവയുമാണ്.
പുറത്തേക്കുള്ള കണ്ണികൾ
വർഗ്ഗം:ഭാഷകൾ വർഗ്ഗം:ഇന്തോ-ആര്യൻ ഭാഷകൾ വർഗ്ഗം:ഇന്ത്യയിലെ ഭാഷകൾ വർഗ്ഗം:ദിവേഹി ഭാഷ
ഇഷിഹാര ടെസ്റ്റ്
ചുവപ്പ്-പച്ച നിറങ്ങളുടെ കുറവുകൾക്കായുള്ള (വർണ്ണാന്ധത) കളർ പെർസെപ്ഷൻ ടെസ്റ്റാണ് ഇഷിഹാര ടെസ്റ്റ്. സ്യൂഡോ-ഐസോക്രോമാറ്റിക് പ്ലേറ്റുകൾ ("പി‌ഐ‌പി") എന്നറിയപ്പെടുന്ന ഇത് വിജയകരമായ വർണ്ണ ദർശന പരിശോധനകളിൽ ആദ്യത്തേത് ആണ്. ടോക്കിയോ സർവകലാശാലയിലെ പ്രൊഫസറായ ഷിനോബു ഇഷിഹാര 1917ൽ ഡിസൈൻ ചെയ്ത് പബ്ലിഷ് ചെയ്ത ഈ ടെസ്റ്റ് അദ്ദേഹത്തിന്റെ പേരിൽ അറിയപ്പെടുന്നു.
ഈ പരിശോധനയിൽ ഇഷിഹാര പ്ലേറ്റുകൾ എന്ന് വിളിക്കുന്ന നിരവധി നിറങ്ങളിലുള്ള പ്ലേറ്റുകൾ ഉപയോഗിക്കുന്നു, അവയിൽ ഓരോന്നിനും നിറത്തിലും വലുപ്പത്തിലും ക്രമരഹിതമായി പ്രത്യക്ഷപ്പെടുന്ന പൊട്ടുകൾ അടങ്ങിയ ഒരു വൃത്തം ഉണ്ട്. വൃത്തത്തിനുള്ളിൽ, സാധാരണ വർണ്ണ ദർശനം ഉള്ളവർക്ക് വ്യക്തമായി കാണാവുന്നതും, ചുവപ്പ്-പച്ച വർണ്ണ ദർശന വൈകല്യം ഉള്ളവർക്ക് അദൃശ്യമായതോ, കാണാൻ ബുദ്ധിമുട്ടുള്ളതോ, വേറേ അക്കമോ രൂപമോ ആയി തോന്നുന്നതോ ആയ ഒരു സംഖ്യയോ രൂപമോ ആണ് ഉൾപ്പെടുത്തിയിട്ടുള്ളത്. ചില പ്ലേറ്റുകൾ മനപൂർവ്വം രൂപകൽപ്പന ചെയ്തിരിക്കുന്നത് ചുവപ്പ്-പച്ച വർണ്ണ വൈകല്യമുള്ളവർക്ക് മാത്രം കാണാൻ കഴിയുന്ന രീതിയിലാണ്, സാധാരണ വർണ്ണ ദർശനമുള്ളവർക്ക് ഇതിൽ നമ്പറുകൾ അല്ലെങ്കിൽ രൂപം കാണാൻ കഴിയില്ല. പൂർണ്ണ പരിശോധനയിൽ 38 പ്ലേറ്റുകൾ അടങ്ങിയിരിക്കുന്നു. കടുത്ത കുറവുകളുടെ അസ്തിത്വം കുറച്ച് പ്ലേറ്റുകൾക്ക് ശേഷം മാത്രമേ വ്യക്തമാകൂ. 10, 14 അല്ലെങ്കിൽ 24 ടെസ്റ്റ് പ്ലേറ്റുകൾ അടങ്ങിയ ഇഷിഹാര ടെസ്റ്റുകളും ഉണ്ട്.
പ്ലേറ്റുകൾ
വലത്ത്‌|ലഘുചിത്രം| ഇഷിഹാര പ്ലേറ്റ് നമ്പർ 1, ഇവിടെ കറുപ്പും വെളുപ്പും നിറത്തിൽ അവതരിപ്പിച്ചിരിക്കുന്നു, അതുവഴി പൂർണ്ണമായി കളർബ്ലൈൻഡ് പോലും ടെസ്റ്റ് എങ്ങനെ പ്രവർത്തിക്കുന്നുവെന്ന് മനസ്സിലാക്കുന്നു. പലതരം ടെസ്റ്റ് ഡിസൈനുകൾ പ്ലേറ്റുകളിൽ ഉൾക്കൊള്ളുന്നു:
ടെസ്റ്റ് നടപടിക്രമങ്ങൾ
അച്ചടിച്ച പ്ലേറ്റ് ആയതിനാൽ, പരിശോധനയുടെ കൃത്യത പേജ് പ്രകാശിപ്പിക്കുന്നതിന് ശരിയായ ലൈറ്റിംഗ് ഉപയോഗിക്കുന്നതിനെ കൂടി ആശ്രയിച്ചിരിക്കുന്നു. ഏറ്റവും കൃത്യമായ ഫലങ്ങൾ നൽകാൻ 6000–7000 കെ വർണ്ണതാപനിലയുള്ള (അനുയോജ്യമായത്: 6500 കെ, കളർ റെൻഡറിംഗ് സൂചിക (സി‌ആർ‌ഐ)> 90) ഒരു "ഡേലൈറ്റ്" ബൾബ് ല്യൂമിനേറ്റർ ആവശ്യമാണ് ആവശ്യമാണ്. ഫ്ലൂറസെന്റ് ബൾബുകൾ സ്കൂൾ പരിശോധനയിൽ പലതവണ ഉപയോഗിക്കുന്നു, പക്ഷേ ഫ്ലൂറസെന്റ് ബൾബുകളുടെ നിറവും അവയുടെ സിആർഐയും വ്യാപകമായി വ്യത്യാസപ്പെടാം. ഇൻകാൻഡസന്റ് ബൾബുകൾ ഉപയോഗിക്കാൻ പാടില്ല, കാരണം അവയുടെ കുറഞ്ഞ വർണ്ണതാപനില (മഞ്ഞ-നിറം) വളരെ കൃത്യതയില്ലാത്ത ഫലങ്ങൾ നൽകുന്നു, ഇത് വർണ്ണ ദർശനത്തിൽ കുറവുള്ള ചിലരെ പ്രശ്നങ്ങളൊന്നുമില്ലെന്നു തെറ്റിദ്ധരിച്ച് കടന്നുപോകാൻ അനുവദിക്കുന്നു.
ഇഷിഹാര കളർ ബ്ലൈൻഡ്നെസ് ടെസ്റ്റ് അതിന്റെ സൃഷ്ടിക്ക് ശേഷം ലോകമെമ്പാടും ഏറ്റവും സാധാരണയായി ഉപയോഗിച്ചുവരുന്ന വർണ്ണാന്ധത പരിശോധന രീതിയാണ്. ഇന്ന് ഇഷിഹാര ടെസ്റ്റിന്റെ യഥാർത്ഥ പേപ്പർ പതിപ്പിന് പുറമേ ഇത് ഓൺലൈനിലും ലഭ്യമാണ്. രണ്ട് മാധ്യമങ്ങളും ഒരേ പ്ലേറ്റുകളാണ് ഉപയോഗിക്കുന്നതെങ്കിലും, കൃത്യമായ രോഗനിർണയത്തിന് വ്യത്യസ്ത രീതികൾ ആവശ്യമാണ്.
തൊഴിൽ സ്ക്രീനിംഗ്
വിവിധ സേനാ വിഭാഗങ്ങളിലേക്കും, റെയിൽവേ, പോലീസ്, അർദ്ധ സൈനിക വിഭാഗങ്ങൾ, ഫയർ ഫോഴ്സ് തുടങ്ങി വർണ്ണ ദർശനം കൃത്യതയോടെയിരിക്കേണ്ട ഒരുപാട് തൊഴിലുകളിൽ പ്രവേശിക്കുന്നതിന് മുന്നോടിയായുള്ള മെഡിക്കൽ പരിശോധനയിൽ വർണ്ണാന്ധത ഇല്ലെന്ന് ഉറപ്പിക്കാൻ ഉപയോഗിക്കുന്നത് ഇഷിഹാര ചാർട്ട് ആണ്.
മിറർ നാഡീകോശം
Mirror neuron രണ്ടുവശത്തേയ്ക്കും വൈദ്യുതസ്പന്ദനങ്ങൾ അയയ്ക്കുന്ന ഒരു നാഡികോശമാണ് ഒരു ജന്തു ഒരു പ്രവൃത്തി ചെയ്യുകയും ആ പ്രവൃത്തി തന്നെ അതേ ജീവി തന്നെ നിരീക്ഷിക്കുകയും ചെയ്യുമ്പോൾ രണ്ടു പ്രവർത്തനവും കൂടി ഒറ്റ നാഡീകോശം തന്നെ ഒരേ സമയം ചെയ്യുകയാണിവിടെ. പ്രിമേറ്റുകളിൽ ആണിങ്ങനെയുള്ള പ്രവർത്തികൾ ന്യൂറോൺ ചെയ്യുന്നതായി കാണുന്നത്. പക്ഷികളിൽ ഇതുപോലുള്ള ചില ആദിമ ഘട്ടത്തിലുള്ള ദർപ്പണ നാഡീകോശ വ്യവസ്ഥ കാണപ്പെടുന്നുണ്ട്. മനുഷ്യരിൽ മസ്തിഷ്ക പ്രവർത്തനങ്ങൾക്കു തുല്യമായ ദർപ്പണ നാഡീകോശങ്ങൾക്കു
അവലംബം
വർഗ്ഗം:നാഡീകോശങ്ങൾ
ബോണിഫസ് മാർപ്പാപ്പ
റോമൻ കത്തോലിക്കാ സഭയിലെ എട്ട് മാർപ്പാപ്പമാരും ഒരു പാപ്പാവിരുദ്ധപാപ്പയും ബോണിഫസ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ഇതും കാണുക
വർഗ്ഗം:മാർപ്പാപ്പമാർ വർഗ്ഗം:മാർപ്പാപ്പമാരുടെ പേരുകൾ വർഗ്ഗം:റോമൻ കത്തോലിക്കാ സഭയിലെ മാർപ്പാപ്പമാർ
എക്സാം (ചലച്ചിത്രം)
2009ൽ പുറത്തിറങ്ങിയ ഒരു ബ്രിട്ടീഷ് മനഃശ്ശാസ്ത്ര ത്രില്ലർ ചലച്ചിത്രം ആണ് എക്സാം. സൈമൺ ഗാരിറ്റിയും സ്റ്റുവർട്ട് ഹേസെൽഡൈനും ചേർന്ന് തിരക്കഥ രചിച്ചിരിക്കുന്ന ഈ ചിത്രത്തിന്റെ സംവിധാനം നിർവഹിച്ചിരിക്കുന്നത് സ്റ്റുവർട്ട് ഹേസെൽഡൈൻ തന്നെയാണ്. കോളിൻ സാൽമൺ, ക്രിസ് ക്യാരീ, ജിമി മിസ്ട്രി, ലൂക്ക് മാബ്ലി, ചക്ക് ഇവുജി മുതലായവരാണ് ഈ ചിത്രത്തിലെ അഭിനേതാക്കൾ.
ഇതിവൃത്തം
പരീക്ഷയ്ക്കായുള്ള സമയം തുടങ്ങിയ ശേഷമാണ് ചോദ്യപ്പേപ്പറുകൾ ശൂന്യമാണെന്ന് പരീക്ഷാർത്ഥികൾ തിരിച്ചറിയുന്നത്. അവരിൽ ഒരാൾ ഉത്തരക്കടലാസിൽ എഴുതാൻ ശ്രമിച്ചതിനെത്തുടർന്ന് രണ്ടാമത്തെ നിയമം ലംഘിച്ചതിന് പുറത്താക്കപ്പെട്ടു. ശേഷിക്കുന്ന ഏഴുപേർ പരസ്പരം സംസാരിക്കാനും ഒന്നിച്ച് പ്രവർത്തിക്കാനും നിയമങ്ങൾ തടസമല്ലെന്നു മനസ്സിലാക്കുന്നു. ഏഴു പേർക്കും ഏഴു സവിശേഷതകളുണ്ട്. കൂട്ടത്തിലുള്ള "വെള്ളക്കാരൻ" ഓരോരുത്തരുടെയും ബാഹ്യപ്രകൃതിക്കനുസരിച്ച് അവർക്ക് വിളിപ്പേരു നൽകുന്നു. കറുത്ത വർഗ്ഗക്കാരനായ "കറുമ്പൻ"(Black), ഇരു നിറക്കാരനായ "ബ്രൗൺ"(Brown), "വെളുത്ത മുടിക്കാരി"(Blonde), "ഇരുണ്ടമുടിക്കാരി"(Brunette), "ഇരുട്ട്" (dark) എന്നിവയാണ് ആ പേരുകൾ. മറ്റുള്ളവരോട് പ്രതികരിക്കാത്ത പരീക്ഷാർത്ഥിയെ അയാൾ "മൂകൻ"(Deaf) എന്നും വിളിച്ചു.ചോദ്യം കണ്ടെത്താൻ അവർ പല മാർഗ്ഗങ്ങളും പരീക്ഷിക്കുന്നു-വ്യത്യസ്ത നിറങ്ങളിലുള്ള പ്രകാശത്തിൽ വച്ചു നോക്കുന്നു, പല ദ്രാവകങ്ങൾ ഒഴിച്ചു നോക്കുന്നു, കത്തിച്ചു നോക്കുന്നു - പക്ഷേ ഈ ശ്രമങ്ങളെല്ലാം പരാജയപ്പെടുന്നു. കൂട്ടത്തിലെ വെള്ളക്കാരൻ അവരുടെ തലവനായി സ്വയം പ്രഘ്യാപിക്കുന്നു. അയാൾ കൂട്ടത്തിലെ "ഇരുണ്ടമുടിക്കാരി"യെയും, "മൂക"നെയും സൂത്രത്തിൽ മുറിയിൽ നിന്നും പുറത്താക്കുന്നു. ചോദ്യമെന്താണെന്ന് തനിക്കറിയാമെന്നും പക്ഷേ പറയില്ലെന്നും അവകാശപ്പെടുന്നു. വർഗ്ഗം:2009-ൽ പുറത്തിറങ്ങിയ ഇംഗ്ലീഷ് ചലച്ചിത്രങ്ങൾ
ന്യൂറൈറ്റിൻ
മസ്തിഷ്കത്തിലെ നാഡീകോശങ്ങളുടെ (ന്യൂറോണുകൾ) വിവിധശാഖകൾ രൂപപ്പെടുത്തുന്നതിനും അവയുടെ വളർച്ചയ്ക്കും സഹായിക്കുന്ന ന്യൂറോട്രോഫിക് ഘടകങ്ങളിലുൾപ്പെടുന്ന ഒരു പ്രോട്ടീനാണ് ന്യൂറൈറ്റിൻ. നാഡീകോശങ്ങളെ ബാധിക്കുന്ന നിരവധി രോഗങ്ങൾക്ക് ചികിത്സാർത്ഥം പ്രയോഗിക്കാവുന്ന രാസഘടകമായി ഇതിനെ തിരിച്ചറിഞ്ഞിട്ടുണ്ട്. 1931 ൽ നെഡിവി എന്ന ശാസ്ത്രകാരനാണ് ഈ പ്രോട്ടീനിനെ കണ്ടെത്തുന്നത്. നാഡീകോശശാഖകളായ ന്യൂറൈറ്റുകളുടെ (ആക്സോൺ, ഡെൻഡ്രോൺ എന്നിവ) വളർച്ചയെ ഉദ്ദീപിപ്പിക്കുന്നതിനാലാണ് ന്യൂറൈറ്റിൻ എന്ന പേര് നൽകിയത്. രക്തക്കുഴലുകളുടേയും ട്യൂമറുകളുടേയും വളർച്ചയിലും പ്രതിരോധശക്തി നിയന്ത്രിക്കുന്നതിനും ഈ ഘടകത്തിന് പങ്കുണ്ട്. ശരീരത്തിന്റെ പ്രതിരോധശക്തിയിലെ വൈകല്യം മൂലമുണ്ടാകുന്ന രോഗങ്ങൾക്കും കാൻസറിനും ചികിത്സ നൽകുന്നതിന് ഈ പ്രോട്ടീൻ തൻമാത്രകളെ പ്രയോജനപ്പെടുത്താമെന്ന് തെളിഞ്ഞിരിക്കുന്നു.
അവലംബം
വർഗ്ഗം:മസ്തിഷ്കം
അനസ്താസിയൂസ് മാർപ്പാപ്പ
റോമൻ കത്തോലിക്കാ സഭയിലെ നാല് മാർപ്പാപ്പമാരും ഒരു പാപ്പാവിരുദ്ധപാപ്പയും അനസ്താസിയൂസ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
അൽഥാനി കുടുംബം
ബനൂതമീം രാജവംശത്തിൽ പെട്ട ഖത്തർ രാജകുടുംബമാണ് ആൽഥാനി എന്ന ഥാനി കുടുംബം.(اَل ثاني). ആൽ എന്നാൽ കുടുംബം എന്നാണ് അർത്ഥം. ആലു ഥാനി എന്നും ഉച്ചാരണഭേദമുണ്ട്.